cyanic-selkie/wikianc huggingface dataset:
ಜೊಲ್‍ಪಾನ್
ಜೊಲ್‍ಪಾನ್ ಪದವು ಅಸ್ಸಾಮಿ ಪಾಕಶೈಲಿಯಲ್ಲಿ ಲಘು ಆಹಾರಗಳನ್ನು ಸೂಚಿಸುತ್ತದೆ. ಇವನ್ನು ಹಲವುವೇಳೆ ಬೆಳಗ್ಗಿನ ತಿಂಡಿಯ ವೇಳೆ ಬಡಿಸಲಾಗುತ್ತದಾದರೂ, ಇವನ್ನು ಬಿಹು ಹಬ್ಬಗಳು ಅಥವಾ ವಿವಾಹಗಳಲ್ಲಿ ಕೂಡ ಬಡಿಸಬಹುದು. ಜೊಲ್‍ಪಾನ್ ಶಬ್ದವು ಎಲ್ಲ ತಯಾರಿಕೆಗಳನ್ನು ಒಳಗೊಳ್ಳುತ್ತದೆ, ಅವೆಂದರೆ ಜೊಲ್‍ಪಾನ್, ಪೀಠಾ, ಲಾರು, ಮತ್ತು ಚಹಾ. ಬೆಳಗ್ಗಿನ ತಿಂಡಿಗೆ ಬಡಿಸಲಾದ ಇತರ ಸಾಮಾನ್ಯ ಜೊಲ್‍ಪಾನ್‍ಗಳೆಂದರೆ ರೋಟಿ, ಲುಚಿ, ಘುಗನಿ ಮತ್ತು ಕೆಲವೊಮ್ಮೆ ಪರಾಠಾ ಇತ್ಯಾದಿ.
ಜೊಲ್‍ಪಾನ್‍ನ ವೈವಿಧ್ಯಗಳಲ್ಲಿ ಬೋರಾ ಸಾಉಲ್, ಕೋಮಲ್ ಸಾಉಲ್, ಶಾಂಡೊ, ಚೀರಾ, ಮುರಿ, ಮೊಸರು, ಬೆಲ್ಲದ ಜೊತೆಗೆ ಅಖೋಯಿ ಹಾಗೂ ವಿವಿಧ ಪೀಠಾ ಸೇರಿವೆ.
ಪೀಠಾ ಎಂದರೆ ಅಕ್ಕಿಯ ಖಾದ್ಯ ಅಥವಾ ಪ್ಯಾನ್‍ಕೇಕ್. ಇದು ತೆಳುವಾದ ಚಪ್ಪಟೆಯ ಖಾದ್ಯವಾಗಿದ್ದು ಇದನ್ನು ಹಿಟ್ಟಿನಿಂದ ತಯಾರಿಸಲಾಗುತ್ತದೆ ಮತ್ತು ಬಿಸಿ ತವಾ ಅಥವಾ ಬಾಣಲೆಯ ಮೇಲೆ ತಯಾರಿಸಲಾಗುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಲಘು ಆಹಾರಗಳು
ದೀಪಕ್ ಪಾಲಡ್ಕ
ದೀಪಕ್ ಡಿ'ಸಿಲ್ವಾ ಅಲಿಯಾಸ್ ದೀಪಕ್ ಪಾಲಡ್ಕ(Deepak Paladka)(ಜನನ:೧೧ ಏಪ್ರಿಲ್), ಇವರು ಭಾರತೀಯ ಚಲನಚಿತ್ರ ನಟ ಮತ್ತು ರಂಗ ಕಲಾವಿದ. ತುಳು ಸಿನೆಮೋತ್ಸವ ೨೦೧೫ ರಲ್ಲಿ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಸೇರಿದಂತೆ ೫ ಪ್ರಶಸ್ತಿಗಳನ್ನು ಗೆದ್ದರಿರುವ ನಿರೆಲ್ ಎಂಬ ತುಳು ಚಲನಚಿತ್ರದ ಮೂಲಕ ರಂಗಭೂಮಿಗೆ ಕಾಲಿಟ್ಟ ಇವರು ದಂಡ್(ತುಳು), ಅಸತೋಮ ಸದ್ಗಮಯ(ಕನ್ನಡ), ಬೆಂಡ್ಕಾರ್(ಕೊಂಕಣಿ),ಏಕ್ ಅಸ್ಲ್ಯಾರ್ ಏಕ್ ನ (ಕೊಂಕಣಿ),ಜ಼ಾವೋಯ್ ನಂಬರ್ 1 (ಕೊಂಕಣಿ), ಅಮ್ಮೆರ್ ಪೋಲಿಸಾ(ತುಳು) ನಂತಹ ಸಿನಿಮಾಗಳಲ್ಲಿ ನಟಿಸಿದ್ದಾರೆ.
ಜನನ, ಆರಂಭಿಕ ಜೀವನ ಮತ್ತು ಶಿಕ್ಷಣ
ದೀಪಕ್ ಪಾಲಡ್ಕ ಇವರು ಜಾರ್ಜ್ ಡಿ'ಸಿಲ್ವಾ (ತಂದೆ) ಮತ್ತು ಫಿಲೊಮೆನಾ (ತಾಯಿ) ದಂಪತಿಗೆ ೧೧ ಏಪ್ರಿಲ್ ೧೯೭೪ ರಂದು ಮೂಡುಬಿದಿರೆಯ ಪಾಲಡ್ಕದಲ್ಲಿ ಜನಿಸಿದರು. ಇವರು ತಮ್ಮ ಪ್ರೌಢ ಶಿಕ್ಷಣವನ್ನು ಮೂಡುಬಿದಿರೆಯ ಜೈನ ಪ್ರೌಢ ಶಾಲೆಯಲ್ಲಿ ಪಡೆದು ಅಲ್ಲಿನ ಮಹಾವೀರ ಕಾಲೇಜಿನಲ್ಲಿ ಪಿಯು ಶಿಕ್ಷಣವನ್ನು ಪಡೆದರು. ನಂತರ ಮುಂಬೈನ ಕೈಝನ್ ಸ್ಕೂಲ್ ಆಫ್ ಬಿಸಿನೆಸ್ ಮ್ಯಾನೇಜ್ಮೆಂಟ್ ನಲ್ಲಿ ಸ್ನಾತ್ತಕೋತ್ತರ ಪದವಿ(ಎಂ.ಬಿ.ಎ) ಪೂರ್ಣಗೊಳಿಸಿದರು. ರಂಗನಟನಾಗಿ, ಇವರು ಸುಮಾರು ೧೫-೨೦ ಕೊಂಕಣಿ, ತುಳು ಹಾಗೂ ಕನ್ನಡ ಸಿನಿಮಾಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು 105.4 ರೇಡಿಯೊ ಮಸಾಲೆ ದುಬೈ ಮತ್ತು 93.5 ರೆಡ್ ಎಫ್‌ಎಂ ನಲ್ಲಿ ರೇಡಿಯೊದಲ್ಲಿ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.
ವೃತ್ತಿಜೀವನ
ಸ್ಟೇಜ್ ಶೋಗಳಲ್ಲಿ ಮತ್ತು ರೇಡಿಯೊದಲ್ಲಿ ಕಾಣಿಸಿಕೊಂಡ ನಂತರ ದೀಪಕ್ ಪಾಲಡ್ಕ ಮೊದಲಿಗೆ ಅಂತರರಾಷ್ಟ್ರೀಯ ತುಳು ಚಿತ್ರ ನಿರೆಲ್ ನಲ್ಲಿ ಪ್ರಮುಖ ಹಾಸ್ಯ ನಟನಾಗಿ ಪಾದಾರ್ಪಣೆ ಮಾಡಿದರು. ಇದನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಚಿತ್ರೀಕರಿಸಲಾಯಿತು. ನಂತರ ದಂಡ್ ಸಿನಿಮಾದಲ್ಲಿ ಅರ್ಜುನ್ ಕಾಪಿಕಾಡ್ರ ಜೊತೆ ಹಾಸ್ಯ ನಟನಾಗಿ ಕಾಣಿಸಿಕೊಂಡರು.ಇದು ಆಸ್ಟ್ರೇಲಿಯಾ ಮತ್ತು ಯು.ಕೆ ಗಳಲ್ಲಿ ಬಿಡುಗಡೆಯಾದ ಮೊದಲ ತುಳು ಭಾಷೆಯ ಚಲನಚಿತ್ರವಾಗಿದೆ. ದೀಪಕ್ ಪಾಲಡ್ಕ ರವರ ಕೊಂಕಣಿ ಚಿತ್ರ ಏಕ್ ಅಸ್ಲ್ಯಾರ್ ಏಕ್ ನಾ, ಸವೋಯ್ ನಂಬರ್ ೧ (೨೦೧೮), ಬೆಂಡ್ಕಾರ್ (೨೦೧೯) ಎಂಬ ಚಿತ್ರಗಳು ಯು.ಎ.ಇ, ಇಸ್ರೇಲ್, ಕುವೈಟ್ ಮತ್ತು ಭಾರತದಲ್ಲಿ ಬಿಡುಗಡೆಯಾಗಿದೆ. ಇವರು ಕನ್ನಡ ಸಿನಿಮಾ ಅಸತೋಮ ಸದ್ಗಮಯ ದಲ್ಲೂ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು ವರ್ಗ:ರಂಗಭೂಮಿ ಕಲಾವಿದರು
ಉಳ್ಳಾಲ ಕಡಲತೀರ
ಉಳ್ಳಾಲ ಕಡಲತೀರ ಭಾರತೀಯ ಉಪಖಂಡದ ನೈಋತ್ಯ ಸಮುದ್ರದ ತೀರದಲ್ಲಿದೆ, ಇದು ಭಾರತದ ಕರ್ನಾಟಕದ, ಮಂಗಳೂರು ನಗರದ ದಕ್ಷಿಣಕ್ಕೆ ೧೦ ಕಿ. ಮೀ. ದೂರದಲ್ಲಿರುವ ಉಳ್ಳಾಲ ಪಟ್ಟಣದ ಪಕ್ಕದಲ್ಲಿದೆ. ಇಲ್ಲಿನ ಪ್ರಮುಖ ಆಕರ್ಷಣೆಗಳೆಂದರೆ ತೆಂಗಿನ ಮರಗಳು, ಮೀನುಗಾರರ ಗಲ್ಲಿ, ಅಬ್ಬಕ್ಕ ದೇವಿಯ ಪಾಳುಬಿದ್ದ ಕೋಟೆ ಮತ್ತು ೧೬ ನೇ ಶತಮಾನದ ಜೈನ ದೇವಾಲಯಗಳು. ಇಲ್ಲಿ ಸಮೀಪದಲ್ಲಿ ವಿಹಾರ ಸ್ಥಳ ಕೂಡ ಇದೆ.
೪೦೦ ವರ್ಷಗಳ ಹಿಂದೆ ಮದೀನಾದಿಂದ ಉಳ್ಳಾಲಕ್ಕೆ ಬಂದಿತೆನ್ನಲಾದ ಸೈಯದ್ ಮೊಹಮ್ಮದ್ ಶೆರೆಫುಲ್ ಮದನಿಯವರ ದರ್ಗಾ ಸಮೀಪದಲ್ಲೇ ಇದೆ.
ಪ್ರವೇಶ ಸಾಧ್ಯತೆ
ಉಳ್ಳಾಲ ಕಡಲತೀರ ಸಾರ್ವಜನಿಕ ಸಾರಿಗೆಯಿಂದ ಉತ್ತಮ ಸಂಪರ್ಕ ಹೊಂದಿದೆ. ರಾಷ್ಟ್ರೀಯ ಹೆದ್ದಾರಿ ೬೬ ರಲ್ಲಿ ತೊಕ್ಕೊಟ್ಟು ನಿಂದ ಉಳ್ಳಾಲ ಬಸ್ ನಿಲ್ದಾಣವನ್ನು ತಲುಪಬಹುದು, ಇದು ಕಡಲತೀರಕ್ಕೆ ಅನುಕೂಲಕರ ಪ್ರವೇಶವನ್ನು ಒದಗಿಸುತ್ತದೆ. ಸ್ಟೇಟ್ ಬ್ಯಾಂಕ್, ಕಂಕನಾಡಿ, ದೇರಳಕಟ್ಟೆ ಮತ್ತು ಮಂಗಳೂರು ನಗರದ ಇತರ ಭಾಗಗಳಿಂದ ಅನೇಕ ಸಿಟಿ ಬಸ್ಸುಗಳಿವೆ. ಕಡಲತೀರವು ಉಳ್ಳಾಲ ಬಸ್ ನಿಲ್ದಾಣಕ್ಕೆ ಬಹಳ ಹತ್ತಿರದಲ್ಲಿದೆ ಮತ್ತು ಕಾಲ್ನಡಿಗೆಯ ಮೂಲಕ ಪ್ರವೇಶಿಸಬಹುದು.
ಹವಾಮಾನ
ಮಂಗಳೂರು, ಉಷ್ಣವಲಯದ ಮಾನ್ಸೂನ್ ಹವಾಮಾನವನ್ನು ಹೊಂದಿದೆ ಮತ್ತು ನೈಋತ್ಯ ಮಾನ್ಸೂನ್‌ನ ಅರೇಬಿಯನ್ ಸಮುದ್ರದ ಶಾಖೆಯ ನೇರ ಪ್ರಭಾವಕ್ಕೆ ಒಳಪಟ್ಟಿದೆ.
ಕರ್ನಾಟಕ ಜನಪದ ಸಂಗೀತ
ಕರ್ನಾಟಕ ಜನಪದ ಸಂಗೀತ : ಜನಪದ ಸಂಗೀತದ ವೈವಿಧ್ಯ, ಪ್ರಾಶಸ್ತ್ಯ, ಸೊಗಸು, ರೀತಿನೀತಿಗಳನ್ನು ಕುರಿತು ಇಲ್ಲಿ ಸಮಾಲೋಚಿಸಲಾಗಿದೆ. ಇಂದಿಗೂ ಹಳ್ಳಿಗಳಲ್ಲಿ ಮುಂಜಾನೆ ಹೆಣ್ಣುಮಕ್ಕಳು ರಾಗಿ ಬೀಸುತ್ತ ‘ಏಳುತಲೆ ನಾನೆದ್ದು ಯಾರ್ಯಾರ ನೆನೆಯಾಲಿ ಎಳ್ಳುಜೀರಿಗೆ ಬೆಳಿಯೋಳ- ಭೂತಾಯ ಎದ್ದೊಂದು ಗಳಿಗೆ ನೆನೆದೇನು’ ಎಂದು ಹಾಡಲು ಮೊದಲು ಮಾಡುತ್ತಾರೆ. ತಂಬೂರಿ ಹಿಡಿದ ಹರಿದಾಸರು ‘ಏಳು ನಾರಾಯಣ ಏಳು ಲಕ್ಷ್ಮೀರಮಣ’ ಎಂದು ಸುಪ್ರಭಾತ ಹಾಡಿಕೊಂಡು ಬರುತ್ತಾರೆ. ಏಕನಾದ ಹಿಡಿದ ಜಂಗಮಯ್ಯಗಳು ‘ನಂಬಿ ಕರೆದೆಡೆ ಓ ಎಂಬ ಶಿವನು’ ಎಂಬ ವಚನ ಹಾಡಿಕೊಂಡು ಬೀದಿಯಲ್ಲಿ ಅಡ್ಡಾಡುತ್ತಾರೆ. ತಾಯಂದಿರು ಎಳೆ ಮಗುವನ್ನು ಮಲಗಿಸುವಾಗ ‘ಯಾಕಳುವೆ ಎಲೆ ರಂಗ ಬೇಕಾದ್ದು ನಿನಗಿದೆ ನಾಕೆಮ್ಮೆ ಕರೆದ ನೊರೆಹಾಲುಸಕ್ಕರೆ ನೀ ಕೇಳಿದಾಗ ನಾ ಕೊಡುವೆ ಎಂದು ಜೋ ಜೋ ಜೋಗುಳವನ್ನು ಇಂಪಾಗಿ ಹಾಡಿ ಕೂಸನ್ನು ನಿದ್ದೆ ಹೋಗಿಸುತ್ತಾರೆ. ಬೆಳಗಿನಿಂದ ರಾತ್ರಿ ಮಲಗುವವರೆಗೂ ಧಾರ್ಮಿಕ ಲೌಕಿಕ ಕಾರ್ಯಗಳೆರಡಕ್ಕೂ ಸಮಯೋಚಿತ ಹಾಡುಗಳು ಇದ್ದೇ ಇವೆ. ಸಂಪ್ರದಾಯವಾಗಿ, ವಂಶಪಾರಂಪರ್ಯವಾಗಿ ಇವು ಬೆಳೆದು ಬಂದಿವೆ. ರೇಡಿಯೊ, ಸಿನಿಮಾಗಳು ಬಂದ ಮೇಲೆಯೂ ಪಟ್ಟಣದವರು ಈ ಬಗೆಯ ಹಾಡುಗಳನ್ನು ಕೇಳುವ ಆಸಕ್ತಿ ತೋರುತ್ತಿದ್ದಾರೆ.
ಶತಮಾನಗಳಿಂದ, ಬಾಯಿಂದ ಬಾಯಿಗೆ ಬಂದ ಹಳ್ಳಿಹಾಡು ಸರಳ, ಅತಿ ಮನೋಹರ, ಕಲಿಯಲು ಸುಲಭ. ಶಾಸ್ತ್ರೀಯ ಸಂಗೀತದ ಕಷ್ಟ ಇದಕ್ಕಿಲ್ಲ. ನಾಲ್ಕು ಬಾರಿ ಕೇಳಿದಲ್ಲಿ ಬಂದೇ ಬಿಡುವುದು. ಜನಸಾಮಾನ್ಯರು ಆಡುವ, ಅತಿ ಬಳಕೆಯಲ್ಲಿರುವ, ಪದಗಳನ್ನೇ ಉಪಯೋಗಿಸಿಕೊಂಡು ಮಲ್ಲಿಗೆಮೊಗ್ಗುಕಟ್ಟಿದಂತೆ ಇದನ್ನು ಕಟ್ಟಿರುವರು. ಯಾರು ರಚಿಸಿದರೋ ಎಂದು ರಚಿಸಿದರೋ ಒಬ್ಬರೇ ಬರೆದರೋ ಖಂಡಿತವಾಗಿ ಹೇಳುವುದಕ್ಕೆ ಆಧಾರ ಸಾಲದು. ಗಂಡಸರೂ ಕಟ್ಟಿರಬಹುದು, ಹೆಂಗಸರೂ ಕಟ್ಟಿರಬಹುದು, ಓದು ಬರೆಹ ಬಾರದವರೂ ಕಟ್ಟಿರಬಹುದು. ಪಾಮರರು ಹಾಡಿಕೊಳ್ಳಲಿ ಎಂದು ಕೊನೆಗೆ ಒಳ್ಳೆಯ ಪಂಡಿತರು ರಚಿಸಿದವೂ ಇಲ್ಲಿ ಸೇರಿರಬಹುದು. ಆಯಾ ಬುಡಕಟ್ಟಿನ ಆಯಾ ಪ್ರದೇಶದ ಜನಜೀವನದ ಎಲ್ಲ ಸಂದರ್ಭಕ್ಕೆ ಸೂಕ್ತವಾದ ಸಂಗೀತವನ್ನಿಲ್ಲಿ ಸಾದರಪಡಿಸಲಾಗಿದೆ. ಕೇವಲ ಓದಿಕೊಂಡಾಗ ಸಾಹಿತ್ಯ ಸಪ್ಪೆ ಎನಿಸಿದರೂ ಹಾಡಿದಾಗ ಮೈಮರೆವಂತಾಗುತ್ತದೆ, ರೋಮಾಂಚನವಾಗುತ್ತದೆ. ಒಮ್ಮೊಮ್ಮೆ ಜಗತ್ತಿನ ಶ್ರೇಷ್ಠ ಕವಿತೆಗೂ ಸಮತೂಗುವ ಭಾವನೆ, ಉಪಮೆ, ಅಲಂಕಾರವಸ್ತು ಇವುಗಳಲ್ಲಿ ಸಿಗುತ್ತವೆ. ಹಲಕೆಲವು ಅಶ್ಲೀಲ ಕೃತಿಗಳೆಂದು ಕಂಡುಬಂದರೂ ದನಿ ಎತ್ತಿದಾಗ ಮಹಾ ಒರಟು ಎಂದು ಕಿವಿಗೆ ಅನಿಸಿದರೂ ಕ್ಷಣಾರ್ಧದಲ್ಲಿ ಸನಾತನ ಗ್ರಾಮ್ಯಸೌಂದರ್ಯದ ಸತ್ಯಾಂಶದ ಗಂಗೆ ಭೋರ್ಗರೆದು ಹರಿದು ಬಂದ ಅನುಭವವಾಗುತ್ತದೆ. ಹಳ್ಳಿಯ ಸಮಸ್ತರೂ ಇದರ ಬೆಳವಣಿಗೆಗೆ ಪೋಷಕರಾಗಿದ್ದಾರೆ. ಸಕಲರ ಹಿತಕ್ಕಾಗಿ ಸಕಲರ ಆನಂದಕ್ಕಾಗಿ, ಸರ್ವತೋಮುಖವಾಗಿ ರಚನೆಯಾದ ಸಾಹಿತ್ಯಸಂಗೀತವಿದು. ಗಂಡಸರು ಹಾಡುವ ಪದಗಳೇ ಬೇರೆ. ಹೆಂಗಸರು ಹಾಡುವ ಪದಗಳೇ ಬೇರೆ. ಕೂಡಿ ಹಾಡುವ ಪದಗಳೇ ಬೇರೆ. ಗುಂಪು ಗುಂಪಾಗಿ, ತಂಡತಂಡವಾಗಿ ಹಾಡುವ ಪದಗಳೇ ಬೇರೆ. ಒಬ್ಬರೇ ಹಾಡುವ ಪದ ಬೇರೆ. ಸಾಮಾನ್ಯವಾಗಿ ಲಾವಣಿ, ಕೋಲಾಟದ ಪದ, ಬಂಡಿಪದ, ಕಂಸಾಳೆ ಪದ, ಕೊಡಗರ ಬೊಳಕಾಟದ ಪದ, ಕಾಡು ಜನರ ಪದ, ಸೋಲಿಗರ ಪದ- ಇವುಗಳಲ್ಲಿ ಕೇವಲ ಗಂಡಸರೇ ಭಾಗವಹಿಸುವರು. ಹೆಣ್ಣುಮಕ್ಕಳು ತ್ರಿಪದಿ, ಸಾಂಗತ್ಯ, ಜೋಗುಳ, ಸುವ್ವಿ ಪದ, ಸೋಭಾನೆ, ಕಳೆ ಕೀಳುವ ಪದ- ಮೊದಲಾದವನ್ನು ಹಾಡುತ್ತಾರೆ. ಇವುಗಳಲ್ಲದೆ ಡೊಳ್ಳಿನ ಪದ, ಹಂತಿ ಪದ, ಹಚ್ಚೆಯ ಪದ, ಕುಟ್ಟೋ ಪದ, ತಿಂಗಳುಮಾವನ ಪದ, ಬೀಗಿತಿ ಪದ, ಏಲ ಪದ, ಉರುಟಣೆ ಪದ, ಎಣ್ಣೆ ಒತ್ತೋ ಪದ, ಮಾರಿ ಪದ, ಬೇಟೆ ಪದ, ಸುಗ್ಗಿ ಪದ, ಮಕ್ಕಳ ಪದ, ದಾಸರ ಪದ, ತತ್ತ್ವದ ಪದ, ಬಯಲಾಟದ ಪದ, ಭೂತನ ಪದ ಮತ್ತು ಓಬೇಲೆ ಪದಗಳೂ ಉಂಟು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡಿಡಿ ಚತ್ತೀಸ್‍ಗಢ
'ಡಿಡಿ ಚತ್ತೀಸ್‍ಗಢ' ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ.'ಡಿಡಿ ಚತ್ತೀಸ್‍ಗಢ' ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಚತ್ತೀಸ್‍ಗಢದಲ್ಲಿದೆ
ಹೊರಗಿನ ಕೊಂಡಿ
ವರ್ಗ:ಕಿರುತೆರೆ ವಾಹಿನಿಗಳು
ডিডি বাংলা Durdarshan ദൂരദര്‍ശന്‍ దూరదర్శన్
ಬೆಣ್ಣೆ ಹೊಳೆ ಜಲಪಾತ
ವರ್ಗ:ಉತ್ತರ ಕನ್ನಡ ಜಿಲ್ಲೆ ವರ್ಗ:ಜಲಪಾತಗಳು ವರ್ಗ:ಕರ್ನಾಟಕದ ಜಲಪಾತಗಳು ವರ್ಗ:ಸಿರ್ಸಿ ತಾಲೂಕಿನ ಪ್ರವಾಸಿ ತಾಣಗಳು ವರ್ಗ:ಪ್ರವಾಸಿ ತಾಣಗಳು ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಜಲಪಾತಗಳು
ಬ್ಯಾಕಾರವಳ್ಳಿ
ಸಕಲೇಶಪುರ ತಾಲೂಕಿನ ಬ್ಯಾಕರವಳ್ಳಿ ಗ್ರಾಮವು ಮಲೆನಾಡು ಪ್ರದೇಶವಾಗಿದ್ದು ಇಲ್ಲಿ ಹಲವಾರು ವಿಶೇಷತೆಗಳನ್ನು  ಕಾಣಬಹುದು..... ಮಲೆನಾಡ ವೀಕ್ಷಣೆ ಬಹಳ ರೋಮಾಂಚಕವಾಗಿರುವುದರಿಂದ ಅನೇಕ ಜನರು ಬೇರೆ ಬೇರೆ ಪ್ರದೇಶದಿಂದ ವೀಕ್ಷಿಸಲು ಬರುತ್ತಾರ. ಈ ಜನರಿಗೆ ಆಶ್ರಯಕ್ಕಾಗಿ ಸುತ್ತ ಮುತ್ತ ಹಲವಾರು ಹೋಮ್ ಸ್ಟೇ ಗಳನ್ನು ನಿರ್ಮಿಸಿದ್ದಾರೆ..
ಬ್ಯಾಕರವಳ್ಳಿ  ಗ್ರಾಮದ ಅಕ್ಕ ಪಕ್ಕ ಇರುವ ಹೋಮ್
ಸ್ಟೇಗಳು
1 -ಗ್ರೀನ್ ಗ್ರಾಸ್ ಹೋ
ಮ್ ಸ್ಟೇ
2-ಸ್ವಸ್ಥ ಹೋಮ್ ಸ್ಟೇ
3-ನೇಚರ್ ಟ್ರೀಟ್ ಹೋಮ್ ಸ್ಟೇ
4-ದಿ ಬಿಸಲೆ ಹೋಮ್ ಸ್ಟೇ
ಇತ್ಯಾದಿ
ಮೊರಾರ್ಜಿ ದೇಸಾಯಿ ಆಂಗ್ಲ ಮಾಧ್ಯಮ ವಸತಿ ಶಾಲೆ ) ಇಲ್ಲಿ ಉಚಿತ ಶಿಕ್ಷಣ ದೊರೆಯುತ್ತದೆ... ಅಂದರೆ ಉಚಿತ ವಸತಿ, ಸಮವಸ್ತ್ರ, ಊಟ, ಪಠ್ಯ ಪುಸ್ತಕ, ಬ್ಯಾಗ್, ಶೂಸಕಲೇಶಪುರ ತಾಲೂಕಿನ ಬ್ಯಾಕರವಳ್ಳಿ ಗ್ರಾಮವು ಮಲೆನಾಡು ಪ್ರದೇಶವಾಗಿದ್ದು ಇಲ್ಲಿ ಹಲವಾರು ವಿಶೇಷತೆಗಳನ್ನು  ಕಾಣಬಹುದು..... ಮಲೆನಾಡ ವೀಕ್ಷಣೆ ಬಹಳ ರೋಮಾಂಚಕವಾಗಿರುವುದರಿಂದ ಅನೇಕ ಜನರು ಬೇರೆ ಬೇರೆ ಪ್ರದೇಶದಿಂದ ವೀಕ್ಷಿಸಲು ಬರುತ್ತಾರ. ಈ ಜನರಿಗೆ ಆಶ್ರಯಕ್ಕಾಗಿ ಸುತ್ತ ಮುತ್ತ ಹಲವಾರು ಹೋಮ್ ಸ್ಟೇ ಗಳನ್ನು ನಿರ್ಮಿಸಿದ್ದಾರೆ..
ಈ  ಗ್ರಾಮದಲ್ಲಿ ಮಕ್ಕಳ ವಿದ್ಯಾಭ್ಯಾಸಕ್ಕಾಗಿ ಒಂದು ವಸತಿ ಶಾಲೆ ಇದ್ದು (ಮೊರಾರ್ಜಿ ದೇಸಾಯಿ ಆಂಗ್ಲ ಮಾಧ್ಯಮ ವಸತಿ ಶಾಲೆ ) ಇಲ್ಲಿ ಉಚಿತ ಶಿಕ್ಷಣ ದೊರೆಯುತ್ತದೆ... ಅಂದರೆ ಉಚಿತ ವಸತಿ, ಸಮವಸ್ತ್ರ, ಊಟ, ಪಠ್ಯ ಪುಸ್ತಕ, ಬ್ಯಾಗ್, ಶೂ, ಪೆನ್, ಪೆನ್ಸಿಲ್, ಎಲ್ಲಾ ಸೌಲಭ್ಯ ಗಳು ಇರುತ್ತ ದೆ., ಪೆನ್, ಪೆನ್ಸಿಲ್, ಎಲ್ಲಾ ಸೌಲಭ್ಯ ಗಳು ಇರುತ್ತ ದೆ.
ವರ್ಗ:ಹಾಸನ ಜಿಲ್ಲೆ
ಆಶ್ರಯದಾತ ಸಸ್ಯ
ಪರಾವಲಂಬಿ ಅಥವಾ ಪರತಂತ್ರ ಜೀವಿಗಳಿಗೆ ಆಶ್ರಯವೀಯುವ ಸಸ್ಯ (ಹೋಸ್ಟ್). ಆತಿಥೇಯ ಸಸ್ಯ ಎಂದು ಕೂಡ ಕರೆಯಬಹುದು. ಸಸ್ಯದಂತೆ ಪ್ರಾಣಿಯೂ ಪ್ರಾಣಿಗೆ ಆಶ್ರಯದಾತವಾಗಿರಬಹುದು. ಆಶ್ರಯವೀಯುವ ಯಾವ ಜೀವಿಯೂ ಇತರ ಜೀವಿಗಳನ್ನು ಅವಲಂಬಿಸದೆ ಜೀವಿಸದು. ಸಸ್ಯವರ್ಗದ ಎಲ್ಲ ವಿಭಾಗಗಳಲ್ಲಿಯೂ ಈ ತರದ ಪರಾವಲಂಬಿಗಳಿವೆ. ಕೆಲವಂತೂ ಸಂಪುರ್ಣವಾಗಿ ಆಶ್ರಯದಾತರನ್ನೇ ಅವಲಂಬಿಸಿ ಕೊನೆಗೆ ಅದನ್ನು ಕ್ರಮೇಣ ನಾಶಪಡಿಸುತ್ತವೆ. ಇನ್ನೂ ಕೆಲವು ಸ್ವಲ್ಪಮಟ್ಟಿಗೆ ಸ್ವತಂತ್ರವಾಗಿ ತಮ್ಮ ಕಾಲಮೇಲೆ ನಿಂತು, ಇನ್ನು ಕೆಲವು ಕೊಂಚಮಟ್ಟಿಗೆ ಆಶ್ರಯದಾತದ ನೆರವು ಪಡೆದು ಜೀವನವನ್ನು ಸಾಗಿಸುತ್ತವೆ. ಸಸ್ಯವರ್ಗದ ಕಸ್ಕ್ಯೂಟಾ ಮತ್ತು ಕ್ಯಾಸಿತ ಎಂಬ ಪರಿಪುರ್ಣ ಪರಾವಲಂಬಿಗಳು ತಮ್ಮ ಆಶ್ರಯದಾತದ ಸರ್ವಸ್ವವನ್ನೂ ಅಪಹರಿಸಿ ಕ್ರಮೇಣ ಅವನ್ನು ಸಂಪುರ್ಣವಾಗಿ ನಾಶಮಾಡುತ್ತವೆ. ಬದನಿಕೆ (ಲೊರಾಂಥಸ್) ಜಾತಿಯ ಗಿಡಗಳೂ ಗಂಧದ ಗಿಡದ ಜಾತಿಯ ಗಿಡಗಳೂ ಸಂಪುರ್ಣ ಪರಾವಲಂಬಿಗಳಲ್ಲ. ಆಶ್ರಯದಾತರನ್ನು ಸಂಪುರ್ಣವಾಗಿ ಅವಲಂಬಿಸದೆ, ಅವುಗಳಿಂದ ನೀರು ಮತ್ತು ಲವಣಗಳನ್ನು ಮಾತ್ರ ಪಡೆದು ತಮ್ಮ ಆಹಾರವನ್ನು ತಾವೇ ತಯಾರಿಸಿಕೊಂಡು ಜೀವನ ನಡೆಸುವುವು. ಈ ಸಂದರ್ಭದಲ್ಲಿ ಆಶ್ರಯದಾತ ಸಸ್ಯಗಳ ಪಾತ್ರ ಬಹಳ ಮಹತ್ತರವಾದದ್ದೂ ಅವುಗಳ ತ್ಯಾಗ ಬಹಳ ಬೆಲೆಯುಳ್ಳದ್ದೂ ಆಗಿ ತೋರುವುದು. ತಾವು ಕಷ್ಟಪಟ್ಟು ತಯಾರಿಸಿದ ಮತ್ತು ಮುಂದಿನ ಉಪಯೋಗಕ್ಕೆಂದು ಶೇಖರಿಸಿದ ಬೆಲೆಯುಳ್ಳ ಆಹಾರ ಪದಾರ್ಥಗಳನ್ನು ಪರಾವಲಂಬಿಗಳಿಗೆ ಕೊಟ್ಟು ತಾವು ಕ್ರಮೇಣ ಬಡವಾಗುವುವು. ಶ್ರೀಗಂಧದ ಗಿಡದ ಉದಾಹರಣೆ ಪರಿಶೀಲಿಸಬಹುದು. ಈ ಮರ ಹುಲ್ಲಿನ ಬೇರುಗಳನ್ನು ಆಶ್ರಯಿಸಿ ಬೆಳೆಯುತ್ತದೆ. ತನ್ನ ಬೇರುಗಳಿಗೆ ಸ್ವತಃ ಭೂಮಿಯಿಂದ ಲವಣ, ಜಲ ಹೀರುವ ಶಕ್ತಿಯಿಲ್ಲ. ಆಶ್ರಯದಾತ ಇಲ್ಲದಿದ್ದರೆ ಗಂಧದ ಗಿಡ ಮರವಾಗಿ ಬೆಳೆಯಲಾರದು. ಆರ್ಥಿಕದೃಷ್ಟಿಯಿಂದ ನೋಡಿದರೆ ಆಶ್ರಯದಾತ ಸಸ್ಯಗಳ ಪಾತ್ರ ಈ ಸಂಬಂಧದಲ್ಲಿ ಬಹಳ ಮಹತ್ತರವಾದುದು. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಸ್ಯಗಳು
ಡಿಡಿ ಗುಜರಾತಿ
'ಡಿಡಿ ಗುಜರಾತಿ' ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ.'ಡಿಡಿ ಗುಜರಾತಿ' ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಗುಜರಾತದಲ್ಲಿದೆ.
ಹೊರಗಿನ ಕೊಂಡಿ
ডিডি বাংলা Durdarshan ദൂരദര്‍ശന്‍ దూరదర్శన్
ರವೆ ಬೋಂಡ
alt=ರವೆ ಬೋಂಡ|thumb|ಮನೆಯಲ್ಲಿ ಮಾಡಿದ ರವೆ ಬೋಂಡ ರವೆ ಬೋಂಡ ಒಂದು ಮಸಾಲೆಯುಕ್ತ ಕರಿದ ತಿಂಡಿ. ತಯಾರಿಸಲು ಸುಲಭವಾಗಿದ್ದು, ತಿನ್ನಲು ರುಚಿಯಾಗಿರುತ್ತದೆ. ಇದು ದಕ್ಷಿಣ ಭಾರತದ ಜನಪ್ರಿಯ ಕುರುಕುಲು ತಿಂಡಿಯಾಗಿದೆ. ಇದನ್ನು ತಯಾರಿಸಲು ಇರುವ ಹಲವಾರು ವಿಧಾನಗಳಲ್ಲಿ ಒಂದು ವಿಧಾನವನ್ನು ಇಲ್ಲಿ ವಿವರಿಸಲಾಗಿದೆ. ರವೆ ಬೋಂಡವನ್ನು ಚಟ್ನಿ ಅಥವಾ ಸಾಸ್ನೊಂದಿಗೆ ತಿನ್ನಬಹುದು.
ತಯಾರಿಸುವ ವಿಧಾನ
ಈರುಳ್ಳಿ, ಹಸಿಮೆಣಸಿನಕಾಯಿ, ಕೊತ್ತಂಬರಿ ಸೊಪ್ಪನ್ನು ಸಣ್ಣಗೆ ಹೆಚ್ಚಿಕೊಳ್ಳಿ. ಎಲ್ಲಾ ನಾಲಕ್ಕು ಹಿಟ್ಟುಗಳನ್ನು ಗಂಟುಗಳಿಲ್ಲದಂತೆ ಬೆರೆಸಿಟ್ಟುಕೊಳ್ಳಿ. ಈಗ ಎಲ್ಲವನ್ನೂ ಸೇರಿಸಿ, ಉಪ್ಪು ಸಕ್ಕರೆ, ನಿಂಬೆ ಹಣ್ಣಿನ ರಸವನ್ನೂ ಸೇರಿಸಿ. ಸ್ವಲ್ಪ ಸ್ವಲ್ಪವಾಗಿ ನೀರನ್ನು ಸೇರಿಸುತ್ತಾ ದೋಸೆ ಹಿಟ್ಟಿನ ಹದಕ್ಕೆ ಮಾಡಿಕೊಳ್ಳಿ. ಹಿಟ್ಟನ್ನು ರುಚಿ ನೋಡಿ ನಿಮಗೆ ಬೇಕಾದ ಹದಕ್ಕೆ ಹೊಂದಿಸಿ, ಹತ್ತು ನಿಮಿಷ ಬಿಡಿ.
ದಪ್ಪ ತಳದ ಬಾಂಡಲೆಯಲ್ಲಿ ಎಣ್ಣೆಯನ್ನು ಕಾಯಲು ಇಡಿ. ಕಾದ ಎಣ್ಣೆಗೆ ಚಮಚದಿಂದ ಬೋಂಡದ ಹಿಟ್ಟನ್ನು ಹಾಕಿ. ಮಧ್ಯಮ ಉರಿಯಲ್ಲಿ ಕೆಂಪಗೆ ಕರಿಯಿರಿ.
ರವೆ ಬೋಂಡ ಸವಿಯಲು ಸಿದ್ಧ.
ನಿಮ್ಮ ರುಚಿಗೆ ತಕ್ಕಂತೆ ಪುದೀನ, ಸಬ್ಬುಸೀಗೆ ಸೊಪ್ಪು, ನುಗ್ಗೆ ಸೊಪ್ಪು, ಮೆಂತ್ಯದ ಸೊಪ್ಪು ಇವುಗಳನ್ನು ಬೆರೆಸಿಕೊಳ್ಳಬಹುದು.
ಇದು ಎಣ್ಣೆಯಲ್ಲಿ ಕರಿದ ಪದಾರ್ಥವಾಗಿದ್ದು, ಮಸಾಲೆ ಭರಿತವಾಗಿರುವುದರಿಂದ ಇದನ್ನು ತಿನ್ನುವಾಗ ನಿಮ್ಮ ಆರೋಗ್ಯವನ್ನು ಗಮನದಲ್ಲಿಟ್ಟುಕೊಳ್ಳುವುದು ಸೂಕ್ತ.
ಉಲ್ಲೇಖಗಳು
ವರ್ಗ:ತಿನಿಸು
ಕರ್ನಾಟಕ ಬಂಧು
ಕರ್ನಾಟಕ ಬಂಧು : ಗದಗ ಜಿಲ್ಲೆ ಗದಗಿನಿಂದ ಪ್ರಕಟ ವಾಗುತ್ತಿರುವ, ಮುಖ್ಯವಾಗಿ ಪ್ರಾದೇಶಿಕ ಸ್ವರೂಪದ ವಾರಪತ್ರಿಕೆ. ಸ್ಥಾನಿಕ ಸಮಸ್ಯೆಗಳ ಮತ್ತು ಸ್ಥಾನಿಕ ಸಮಾಜಗಳ ಪರಿಚಯ, ಕಥೆ, ಕವನ, ಪ್ರಬಂಧಗಳನ್ನು ಒಳಗೊಂಡಿರುತ್ತದೆ. ಇದು ೧೯೩೦ರ ಅಕ್ಟೋಬರಿನಲ್ಲಿ ಆರಂಭವಾಯಿತು. ಚೆನ್ನಬಸವಸ್ವಾಮಿ ವಿರೂಪಾಕ್ಷಯ್ಯಸ್ವಾಮಿ ಹಿರೇಮಠ ಅವರು ಪತ್ರಿಕೆಯ ಒಡೆಯರು, ಸಂಪಾದಕರು ಮತ್ತು ಪ್ರಕಾಶಕರು. ಪ್ರಾರಂಭದಲ್ಲಿ ಪತ್ರಿಕೆಯಲ್ಲಿ ಕಿರೀಟ ಅರ್ಧ ಆಕಾರದ 16 ಪುಟಗಳಿದ್ದುವು. ೧೯೩೪ರಲ್ಲಿ ಇದನ್ನು 28ಕ್ಕೆ ಹೆಚ್ಚಿಸಲಾಯಿತು. ಅಲ್ಲದೆ ಲೇಖನಗಳೊಂದಿಗೆ ಚಿತ್ರಗಳನ್ನು ಪ್ರಕಟಿಸಲು ಉಪಕ್ರಮಿಸಿ ಪತ್ರಿಕೆಯ ಸ್ವರೂಪವನ್ನು ಆಕರ್ಷಕವಾಗಿಸಿ ಸಚಿತ್ರ ಗೊಳಿಸಲಾಯಿತು. ಪತ್ರಿಕೆಯ ಪ್ರಸಾರ ಪ್ರಾರಂಭದಲ್ಲಿ ೭೦೦-೮೦೦. ಆದರೆ ಪುಟಗಳ ಸಂಖ್ಯೆಯನ್ನು ಹೆಚ್ಚಿಸಿದಾಗ ಬೆಲೆ ಒಂದೇ ಆಣೆ ಇದ್ದುದ ರಿಂದ ಪತ್ರಿಕೆಯ ಪ್ರಸಾರ ಮೊದಲಿದ್ದ ರಿಂದ ಸು.೫,೦೦೦-೬,೦೦೦ಕ್ಕೆ ಏರಿತ್ತು. ಈಗ ಇದರ ಪ್ರಸಾರ ಸಂಖ್ಯೆಯೂ ಪುಟಗಳ ಸಂಖ್ಯೆಯೂ ಕಡಿಮೆಯಾಗಿದೆ. ಡಿಮೈ ಅರ್ಧ ಆಕಾರದ 12 ಪುಟಗಳಿವೆ. * ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಡ್ಲು ಗುಡ್ಡ
ನಿಮ್ಮ ಮುಂದಿನ ರಜಾದಿನದಲ್ಲಿ ಸಕಲೇಶಪುರಕ್ಕೆ ಭೇಟಿ ನೀಡಲು ನೀವು ಯೋಚಿಸುತ್ತಿರುವಾಗ ನಿಮ್ಮ ಬೇಸಿಗೆಯ ಹಿಮ್ಮೆಟ್ಟುವಿಕೆಯನ್ನು ಹ್ಯಾಡ್ಲು ಜಲಪಾತಕ್ಕೆ ಯೋಜಿಸಿ. ಈ ಸ್ಥಳವು ಪೋಸ್ಟ್ಕಾರ್ಡ್-ಪರಿಪೂರ್ಣವಾದ ಭೂದೃಶ್ಯವಾಗಿದ್ದು, ಇದು ಅತ್ಯುತ್ತಮವಾದ ಪ್ರಕೃತಿ ಸೌಂದರ್ಯವನ್ನು ನೀಡುತ್ತದೆ. ಹಡ್ಲು ಜಲಪಾತವು ಪ್ರಸಿದ್ಧ ಚಾರಣ ತಾಣವಾಗಿದೆ ಮತ್ತು ಈ ಅದ್ಭುತ ಸ್ಥಳದಲ್ಲಿ ತಮ್ಮ ಪಲ್ಸ್ ರೇಸಿಂಗ್ ಪಡೆಯಲು ಬಯಸುವವರಿಗೆ ಉತ್ತಮ ಅವಕಾಶ ನೀಡುತ್ತದೆ. ಹಿಮದ ಜಲಪಾತಗಳು ಕೆತ್ತಿದ ಕಾಫಿ ತೋಟಗಳು ಮತ್ತು ಕಾಡುಗಳ ಮೂಲಕ ಸ್ಮರಣೀಯವಾದ ಚಾರಣದ ನಂತರ ತಲುಪಿವೆ. ಹಡ್ಲು ಜಲಪಾತಗಳು ಆರು ಹಂತಗಳ ಮೂಲಕ ಮತ್ತು ಪ್ರವಾಸಿಗರಿಗೆ ಅತ್ಯಂತ ವಿನೋದ ಚಟುವಟಿಕೆಗಳು ಚಳಿಯ ನೀರಿನಲ್ಲಿ ಸ್ನಾನ ಮಾಡುತ್ತಿದ್ದಾರೆ. ಹಾಡ್ಲು ಜಲಪಾತಗಳಿಗೆ ಪ್ರವಾಸವು ನಗರದ ಪುರಸಭೆ ಮತ್ತು ಗದ್ದಲದಿಂದ ತಪ್ಪಿಸಿಕೊಳ್ಳಬಹುದಾದ ಒಟ್ಟು ಪುನರುಜ್ಜೀವನ ಅನುಭವವಾಗಿದೆ. ಭೇಟಿ ನೀಡುವ ಹಾಡ್ಲು ಜಲಪಾತವು ಸಕಲೇಶಪುರದಲ್ಲಿ ಭೇಟಿ ನೀಡುವ ಸ್ಥಳಗಳಲ್ಲಿ ಅವರ ಸ್ನೇಹಿತರು ಮತ್ತು ಕುಟುಂಬಗಳೊಂದಿಗೆ ಬರುವ ಪ್ರತಿಯೊಬ್ಬರಿಗೂ ಉತ್ತಮ ಮನರಂಜನಾ ಅನುಭವವಾಗಿದೆ. ಸ್ಥಳ: ಹಡ್ಲು ಜಲಪಾತ, ಕರ್ನಾಟಕ ಬೆಸ್ಟ್ ಭೇಟಿ ನೀಡುವ ಸಮಯ: ಹ್ಯಾಡ್ಲು ಜಲಪಾತಕ್ಕೆ ಭೇಟಿ ನೀಡಲು ಉತ್ತಮ ಸಮಯ
ಉಲ್ಲೇಖ
ವರ್ಗ:ಪ್ರವಾಸೋದ್ಯಮ
ಹಡಪದ ಅಪ್ಪಣ್ಣ
"ಹಡಪದ ಅಪ್ಪಣ್ಣ" ನವರು ಹನ್ನೆರಡನೆಯ ಶತಮಾನದ ವಚನ ಚಳುವಳಿ ಮತ್ತು ಸಾಮಾಜಿಕ ಕ್ರಾಂತಿಯ ಹರಿಕಾರರಲ್ಲಿ ಒಬ್ಬರು. ಇವರು "ಹಡಪದ" ಸಮಾಜದವರಾಗಿದ್ದು ಬಸವಣ್ಣನವರ ಬಲಗೈ ಬಂಟನೆಂದೇ ಹೆಸರು ಪಡೆದಿದ್ದರು. ಬಸವಣ್ಣನವರ ಬಾಲ್ಯದ ಒಡನಾಡಿಗಳಾಗಿದ್ದ ಇವರು ವಿಶ್ವದ ಪ್ರಪ್ರಥಮ ಪ್ರಜಾಪ್ರಭುತ್ವದ ಸಂಸತ್ತು ಎಂದೇ ಹೆಸರಾದ "ಅನುಭವ ಮಂಟಪದಲ್ಲಿ" ಬಸವಣ್ಣನವರಿಗೆ ಪ್ರಧಾನ ಕಾರ್ಯದರ್ಶಿಗಳಾಗಿ, ಬಸವಣ್ಣನವರಿಗೆ ಯಾವುದೇ ರೀತಿಯ ಮುಜುಗುರವಾಗದಂತೆ ಕಾರ್ಯನಿರ್ವಹಿಸಿದ ಹೆಗ್ಗಳಿಕೆ ಇವರ ಕಾರ್ಯಕ್ಷಮತೆಗೆ ಇಂದಿನವರಿಗೆ ಕನ್ನಡಿಯಾಗಿದೆಯೆಂದರೆ ತಪ್ಪಾಗಲಾರದು. "ಅಂದು ಹಡಪದ ಸಮಾಜದವರು ಬೆಳಿಗ್ಗೆ ಎದರುಗಡೆ ಬಂದರೆ ಏನೋ ಆಗುತ್ತದೆ ಎಂಬ ಮೂಢ ನಂಬಿಕೆಯನ್ನು ಹೋಗಲಾಡಿಸುವುದಕ್ಕಾಗಿಯೆ ಬಸವಣ್ಣನವರು ಯಾರೇ ಬಂದರೂ ಮೊದಲು ಹಡಪದ ಅಪ್ಪಣ್ಣನವರನ್ನು ನೊಡಿಕೊಂಡು ಬರಬೇಕೆಂಬ ನಿಯಮವನ್ನೇ ಮಾಡಿದ್ದರೆಂಬ ಪ್ರತೀತಿ ಇದೆ". ಇವರ ಧರ್ಮಪತ್ನಿ ಲಿಂಗಮ್ಮನವರೂ ಸಹ ಮಹಾನ್ ವಚನಗಾರ್ತಿಯಾಗಿದ್ದರು. ಇವರ ಊರು ವಿಜಯಪುರ ಜಿಲ್ಲೆಯ ತಂಗಡಗಿಯಾಗಿರುತ್ತದೆ ಅಲ್ಲಿಯೆ ಇವರ ಸಮಾಧಿಯೂ ಸಹ ಇದೆ. ಇವರು ಸುಮಾರು ೨೫೦ಕ್ಕೂ ಹೆಚ್ಚು ವಚನಗಳನ್ನು ಅಪ್ಪಣ್ಣ ಪ್ರಿಯ ಚನ್ನಬಸವಣ್ಣ ಎಂಬ ಅಂಕಿತನಾಮದಿಂದ ವಚನಗಳನ್ನು ರಚಿಸಿದ್ದಾರೆ. ಬಸವಣ್ಣನವರಿಗೆ ಅಪ್ಪಣ್ಣನವರು ಪ್ರಾಣವೇ ಆಗಿದ್ದರೆಂಬುದಕ್ಕೆ ಕಲ್ಯಾಣಕ್ರಾಂತಿಯ ಕೊನೆಯ ದಿನಗಳನ್ನು ತಿಳಿದುಕೊಂಡರೆ ಗೊತ್ತಾಗುತ್ತದೆ. ಒಬ್ಬ ಕಾರ್ಯದರ್ಶಿ ಹೇಗೆ ಕಾರ್ಯನಿರ್ವಹಿಸಬೇಕೆಂಬುದಕ್ಕೆ ಹಡಪದ ಆಪ್ಪಣ್ಣನವರು ಒಂದು ಉತ್ತಮ ಉದಾಹರಣೆಯಾಗಿರುತ್ತಾರೆ. ಇವರ ಜೀವನದ ಬಗ್ಗೆ ಇನ್ನೂ ಹೆಚ್ಚಿನ ಸಂಶೋದನೆಯಾಗಬೇಕಾಗಿದೆ.
ಆಶ್ರಿತ ರಾಜ್ಯಗಳು
ಸಂಪುರ್ಣವಾಗಿ ಸ್ವಂತ ಆಡಳಿತಾಧಿಕಾರವಿಲ್ಲದ ಪ್ರದೇಶಗಳು (ಡಿಪೆಂಡೆನ್ಸೀಸ್). ಸಾಮಾನ್ಯವಾಗಿ ಆಳುವ ರಾಷ್ಟ್ರದ ಪ್ರದೇಶವೂ ಆಶ್ರಿತರಾಜ್ಯದ ಪ್ರದೇಶವೂ ಪರಸ್ಪರ ಭಿನ್ನವಾಗಿಯೂ ದೂರದೂರದಲ್ಲೂ ಇದ್ದು, ಈ ಎರಡು ಪ್ರದೇಶಗಳಲ್ಲಿ ವಾಸಿಸುವ ಜನರು ಭಿನ್ನ ಬುಡಕಟ್ಟುಗಳಿಗೆ ಸೇರಿದವರಾಗಿರುತ್ತಾರೆ. ಆಶ್ರಿತ ಪ್ರದೇಶಗಳ ಮೇಲೆ ಆಳುವ ರಾಷ್ಟ್ರಗಳು ಹೊಂದಿರುವ ಹತೋಟಿ ಒಂದೇ ಸಮನಾಗಿರುವುದಿಲ್ಲ. ಕೆಲವು ಆಶ್ರಿತರಾಜ್ಯಗಳ ಆಡಳಿತದ ಸಂಪುರ್ಣ ಹೊಣೆಯನ್ನೆಲ್ಲ ಆಳುವ ರಾಷ್ಟ್ರವೇ ವಹಿಸಬಹುದು; ಆಳುವ ರಾಷ್ಟ್ರದ ಸರ್ಕಾರದಿಂದ ನಿಯೋಜಿತರಾಗಿ ಬಂದ ಅಧಿಕಾರಿಗಳೇ ಆ ಪ್ರದೇಶಗಳ ಆಡಳಿತ ನಿರ್ವಹಿಸಬಹುದು. ಇನ್ನೂ ಕೆಲವು ಪ್ರದೇಶಗಳಲ್ಲಿ ಅಲ್ಲಿನ ಜನರು ಸ್ಥಳೀಯ ನಾಯಕರ ಮೂಲಕವಾಗಿ ಪ್ರಭುತ್ವ ನಡೆಸಬಹುದು. ಇಂಥ ಆಳಿಕೆ ಪರೋಕ್ಷ. ಇನ್ನೂ ಕೆಲವು ಪ್ರದೇಶಗಳಲ್ಲಿ ಜನರ ಪ್ರಾತಿನಿಧ್ಯ ಹೊಂದಿದ ಆಡಳಿತ ವ್ಯವಸ್ಥೆ ಏರ್ಪಟ್ಟಿರಬಹುದು. ಇಂಥ ಪ್ರದೇಶಗಳಲ್ಲಿ ಆಡಳಿತ ನಡೆಸುವ ಸರ್ಕಾರಗಳಿಗೆ ಅಲ್ಲಿನ ಆಂತರಿಕ ವ್ಯವಹಾರಗಳಲ್ಲಿ ಬಹಳಮಟ್ಟಿಗೆ ಸ್ವಯಮಾಡಳಿತಾಧಿಕಾರವಿರುತ್ತದೆ. ಆಶ್ರಿತರಾಜ್ಯವನ್ನು ವಸಾಹತು ಎಂಬ ಅರ್ಥದಲ್ಲೂ ಬಳಸುವುದುಂಟು. ಆದರೆ ಎರಡಕ್ಕೂ ಸೂಕ್ಷ್ಮವ್ಯತ್ಯಾಸಗಳುಂಟು. ಆಶ್ರಿತ ರಾಜ್ಯಗಳ ಹಿತರಕ್ಷಣೆ ಮಾಡಿ, ಅವುಗಳ ಮೇಲ್ವಿಚಾರಣೆ ನಡೆಸುವ ಕೆಲಸ ಈಗ ಹೆಚ್ಚು ಹೆಚ್ಚಾಗಿ ವಿಶ್ವಸಂಸ್ಥೆಯ ಹೊಣೆಯಾಗುತ್ತಿದೆ. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡಂಬೊ
ಡಂಬೊ ೧೯೪೧ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ.
ಬಾಹ್ಯ ಸಂಪರ್ಕ
ವರ್ಗ:ಚಲನಚಿತ್ರಗಳು ವರ್ಗ:ಹಾಲಿವುಡ್
ಆಶೌಚ
ಅಶುಚಿ ಎಂದು ಸೂಚಿಸುವ ಒಂದು ಬಗೆಯ ಪಾಪ (ಮೈಲಿಗೆ). ಅದೇ ಅರ್ಥದಲ್ಲಿ ಈಗ ಸೂತಕ ಪದ ಬಳಕೆಯಲ್ಲಿದೆ. ಕಾರಣಾನುಗುಣವಾಗಿ ಗೊತ್ತಾದ ಕಾಲದವರೆಗೆ ಮಾತ್ರ ಇರುತ್ತದೆ. ಆಶೌಚ (ಶಾವ) ಇರುವ ಕಾಲದಲ್ಲಿ ಪಿಂಡದಾನ, ಉದಕದಾನ ಮಾಡುತ್ತಾರೆ. ಆದರೆ ವೇದಾಧ್ಯಯನ ಮತ್ತು ಶ್ರೌತಸ್ಮಾರ್ತಕರ್ಮಗಳನ್ನು ಮಾಡಲು ಅರ್ಹತೆ ಇರುವುದಿಲ್ಲ. ಆಶೌಚ ಇರುವವರಿಗೆ ಸಂಬಂಧಪಟ್ಟ ಪದಾರ್ಥಗಳಿಗೂ ಶುದ್ಧಿ ಇರುವುದಿಲ್ಲ. ಆಶೌಚ ಕಣ್ಣಿಗೆ ಕಾಣುವುದಿಲ್ಲ. ಆದರೂ ಕರ್ಮಾನರ್ಹತೆಯನ್ನುಂಟುಮಾಡುವ, ಜನಸಾಮಾನ್ಯರಲ್ಲೂ ಗೊತ್ತಾದ ಕಾಲದವರೆಗಿರುವ, ಶರೀರಗತವಾದ ಒಂದು ವಿಧದ ಮಾಲಿನ್ಯ. ಗೊತ್ತಾದ ಕಾಲ ಕಳೆದ ಮೇಲೆ ಸ್ನಾನಾದಿಗಳಿಂದ ಮಾಲಿನ್ಯ ಕಳೆದು ಕರ್ಮಾರ್ಹತೆ ಉಂಟಾಗುತ್ತದೆ. ಆಶೌಚದ ಕೊನೆಯಲ್ಲಿ ಶುದ್ಧಿಯಾಗಲು ಕೆಲವರಿಗೆ ಕ್ಷೌರವೂ ವಿಹಿತವಾಗಿದೆ. ಆಶೌಚದಲ್ಲಿ ಜನನ, ಮರಣ, ಆರ್ತವ, ಸಾಂಸರ್ಗಿಕ, ಸನ್ನಿಪಾತ-ಎಂದಿವೇ ಮೊದಲಾಗಿ ಅನೇಕ ಭೇದಗಳಿವೆ. ಮಕ್ಕಳು ಹುಟ್ಟಿದರೆ ಬರುವುದು ಜನನಾಶೌಚ (ಸೂತಿಕಾಶೌಚ). ಇದಕ್ಕೆ ಪುರುಡು, ವೃದ್ಧಿ ಎಂಬ ಪದಗಳೂ ಬಳಕೆಯಲ್ಲಿವೆ. ಸಾವಿನಿಂದ ಬರುವುದು ಮರಣಾಶೌಚ (ಶಾವಾಶೌಚ). ಇದನ್ನೀಗ ಬಳಕೆಯಲ್ಲಿ ಕ್ಷಯ ಎನ್ನುತ್ತಾರೆ. ಈ ಎರಡು ವಿಧಗಳಲ್ಲೂ ಏಳು ತಲೆಮಾರಿನವರೆಗಿನ ದಾಯಾದಿಗಳಲ್ಲಿ ಬ್ರಾಹ್ಮಣರಿಗೆ ಹತ್ತು ದಿನಗಳು, ಕ್ಷತ್ರಿಯರಿಗೆ ಹನ್ನೆರಡು ದಿನಗಳು, ವೈಶ್ಯರಿಗೆ ಹದಿನೈದು ದಿನಗಳು, ಚತುರ್ಥವರ್ಣದವರಿಗೆ ಒಂದು ತಿಂಗಳು ಆಶೌಚಕಾಲವೆಂದು ಶಾಸ್ತ್ರದಲ್ಲಿ ಹೇಳಿದೆ. ಇದು ಆಶೌಚದ ಪರಮಾವಧಿ. ಜನನಾಶೌಚದಲ್ಲಿ ಗರ್ಭಸ್ರಾವನಿಮಿತ್ತ ಗರ್ಭಮಾಸಾನುಗುಣವಾಗಿ 4, 5, 6 ದಿನಗಳು ಆಶೌಚವೂ ಉಂಟು.
ಇದಕ್ಕಿಂತ ಕಡಿಮೆಯಾದುದು ಮೂರು ದಿನಗಳ ಆಶೌಚ. ಇದರಂತೆಯೇ ಪಕ್ಷಿಣೇ (ಒಂದೂವರೆ ದಿನಗಳು) ಮತ್ತು ಒಂದು ದಿನದ ಆಶೌಚವೂ ಇವೆ. ಅವೆರಡೂ ಶಾವಾಶೌಚ ದಲ್ಲಿ ಮಾತ್ರ. ಈ ನಿಯತಕಾಲಿಕವಲ್ಲದೆ ಕೇವಲ ಸ್ನಾನ ನಿಮಿತ್ತಕವಾದ ಆಶೌಚವೂ ಉಂಟು. ಇದರಲ್ಲಿ ಸ್ನಾನಮಾತ್ರದಿಂದ ಶುದ್ಧಿ. ಬಾಂಧವ್ಯ ದೂರವಾದಂತೆಲ್ಲ ಆಶೌಚಕಾಲ ಕಡಿಮೆಯಾಗುತ್ತದೆ. ಕೆಲವು ಸಂದರ್ಭಗಳಲ್ಲಿ ಸ್ತ್ರೀ ಪುರುಷ ಭೇದದಿಂದಲೂ ಆಶೌಚಕಾಲ ಭಿನ್ನವಾಗುತ್ತದೆ. ಹಲ್ಲು ಹುಟ್ಟುವುದಕ್ಕಿಂತ ಮೊದಲು ಮಗು ಸತ್ತರೆ ತಂದೆತಾಯಿಗಳಿಗೆ ಪುರ್ಣಕಾಲದ ಆಶೌಚ. ದಾಯಾದಿಗಳಿಗೆ ಸ್ನಾನದಿಂದ ಕೂಡಲೇ ಶುದ್ಧಿ. ಚೌಲಕಾಲದೊಳಗೆ ಮೃತನಾದರೆ ಒಂದು ದಿನದ ಆಶೌಚ. ಉಪನಯನದವರೆಗೆ ಮೂರು ದಿನಗಳ ಆಶೌಚ. ಅಲ್ಲಿಂದ ಮುಂದೆ ಹತ್ತುದಿನಗಳ ಆಶೌಚ. ಮರಣಾಶೌಚದಲ್ಲಿ ಇದರಂತೆಯೇ ಇನ್ನೂ ಹಲವು ಪ್ರಭೇದಗಳಿವೆ. ಗಂಡನಿಗೆ ಬಂದ ಆಶೌಚ ಹೆಂಡತಿಗೂ ಉಂಟು. ಆದರೆ ಹೆಂಡತಿಗೆ ಬಂದ ಆಶೌಚ ನಿಯತವಾಗಿ ಗಂಡನಿಗೆ ಬರುವುದಿಲ್ಲ. ಸ್ತ್ರೀಯರಿಗೆ ವಿವಾಹಾನಂತರ ತಂದೆ ಕಡೆಯ ಬಂಧುಗಳ ಆಶೌಚ ಕಡಿಮೆಯಾಗುತ್ತದೆ. ಗಂಡನ ಬಂಧುಗಳ ಆಶೌಚ ಪುರ್ಣವಾಗಿರುತ್ತದೆ.
ಜನನ ಅಥವಾ ಮರಣದ ಅರಿವು ಉಂಟಾಗುವವರೆಗೂ ಆಶೌಚ ಬರುವುದಿಲ್ಲ. ಜನನಾಶೌಚ ವಿಷಯ ಕಾಲ ಕಳೆದ ಮೇಲೆ ತಿಳಿದರೂ ಆಶೌಚ ಇರುವುದಿಲ್ಲ. ಮರಣಾಶೌಚದಲ್ಲಿ ಕಾಲ ಕಳೆದ ಮೇಲೂ ಆಶೌಚ ಉಂಟು, ಆದರೆ ಅವಧಿ ಕಡಿಮೆಯಾಗುತ್ತದೆ. ಹತ್ತು ದಿನಗಳ ಆಶೌಚದ ವಿಷಯವನ್ನು ಆ ಕಾಲ ಕಳೆದ ಮೇಲೆ ಮೂರು ತಿಂಗಳೊಳಗೆ ಕೇಳಿದರೆ ಮೂರು ದಿನಗಳೂ ಆರು ತಿಂಗಳೊಳಗೆ ಪಕ್ಷಿಣಿಯೂ, ವರ್ಷದೊಳಗೆ ಒಂದು ದಿನವೂ ಆಶೌಚ ಇರಬೇಕು. ವರ್ಷಾನಂತರ ಮರಣ ವಿಷಯ ತಿಳಿದರೆ ಸ್ನಾನಮಾತ್ರದಿಂದ ಶುದ್ಧಿ. ಮಗನನ್ನು ಬಿಟ್ಟು ಉಳಿದ ಸಪಿಂಡ ಬಂಧುಗಳಿಗೆ ಈ ಕ್ರಮ.
ಮೂರು ದಿನಗಳ ಆಶೌಚದಲ್ಲಿ ಆ ಕಾಲ ಕಳೆದ ಮೇಲೆ ಹತ್ತು ದಿವಸಗಳೊಳಗೆ ವಿಷಯ ತಿಳಿದರೆ ಒಂದು ದಿನವೂ ಪಕ್ಷಿಣಿಯಲ್ಲಿ ಒಂದು ಕಾಲವೂ ಆಶೌಚ. ಹತ್ತು ದಿವಸಗಳು ಕಳೆದ ಬಳಿಕ ಕೇವಲ ಸ್ನಾನ ಮಾತ್ರ. ದಿನಾಶೌಚದಲ್ಲಿಯೂ ನಿಯತ ಕಾಲಾನಂತರ ತಿಳಿದ ಆಶೌಚಕ್ಕೆ ಸ್ನಾನದಿಂದ ಶುದ್ಧಿ.
ಒಂದು ಜನನಾಶೌಚ ಮಧ್ಯದಲ್ಲಿ ಇನ್ನೊಂದು ಜನನಾಶೌಚ ಬಂದರೆ ಎರಡನೆಯ ಜನನನಿಮಿತ್ತ ಪ್ರತ್ಯೇಕವಾಗಿ ಆಶೌಚ ಇರಬೇಕಾಗಿಲ್ಲ. ಮೊದಲನೆಯ ಆಶೌಚದಿಂದ ಅದೂ ಹೋಗುತ್ತದೆ. ಜನನಾಶೌಚ ಮಧ್ಯದಲ್ಲಿ ಶಾವಾಶೌಚ ಬಂದರೂ ಶಾವಾಶೌಚ ಮಧ್ಯದಲ್ಲಿ ಜನನಾಶೌಚ ಬಂದರೂ ಶಾವಾಶೌಚ ಕಾಲದಿಂದಲೇ ಶುದ್ದಿ. ಶಾವಾಶೌಚ ಮಧ್ಯದಲ್ಲಿ ಸಮಾನ ಕಾಲದ ಮತ್ತೊಂದು ಶಾವಾಶೌಚ ಬಂದರೆ ಆಗ ಮೊದಲಿನ ಶಾವಾಶೌಚ ಕಾಲದಿಂದಲೇ ಶುದ್ಧಿ. ಅಧಿಕಕಾಲದ ಆಶೌಚದ ಮಧ್ಯದಲ್ಲಿ ಅಲ್ಪಕಾಲದ ಆಶೌಚ ಬಂದರೆ ಅಧಿಕ ಕಾಲದ ಆಶೌಚದೊಡನೆಯೇ ಮತ್ತೊಂದು ಆಶೌಚ ಕಳೆದು ಹೋಗುತ್ತದೆ. ತಂದೆ-ತಾಯಿ ನಿಮಿತ್ತಕವಾದ ಆಶೌಚದಲ್ಲಿ ಈ ನಿಯಮ ಕೂಡುವುದಿಲ್ಲ.
ಆಶೌಚಿ ದೇವಾಲಯಕ್ಕೆ ಹೋಗಕೂಡದು; ಆತ ನಮಸ್ಕಾರಕ್ಕೆ ಅನರ್ಹ. ಪುಜೋಪಯುಕ್ತ ಪುಷ್ಪ ಮೊದಲಾದುವನ್ನೂ ಮನೆಯಲ್ಲಿ ಉಪಯೋಗಿಸುತ್ತಿರುವ ಮಣ್ಣಿನ ಪಾತ್ರೆಗಳನ್ನೂ ಮುಟ್ಟಕೂಡದು. ಅಭ್ಯಂಗಸ್ನಾನ ಕೂಡದು. ತಾಂಬೂಲ, ಗಂಧ ಮೊದಲಾದುವನ್ನು ಉಪಯೋಗಿಸಬಾರದು.
ವೈಯಕ್ತಿಕ ಆಶೌಚಕಾಲದ ಬಗ್ಗೆ ಧರ್ಮಶಾಸ್ತ್ರದಲ್ಲಿ ವಿವರವಾಗಿ ಉಕ್ತವಾಗಿದೆ.
ರಾತ್ರಿಕಾಲದಲ್ಲಿ ಜನನ ಮರಣಗಳು ಸಂಭವಿಸಿದರೆ ಸಾಮಾನ್ಯವಾಗಿ 12 ಗಂ. ಒಳಪಟ್ಟು ಅದೇ ದಿವಸದಿಂದ, 2 ಗಂ. 30 ನಿ. ಮೇಲ್ಪಟ್ಟು ಮಾರನೆಯ ದಿನದಿಂದ ಆಶೌಚ ದಿನಸಂಖ್ಯೆಯನ್ನು ಗಣಿಸಲು ಪ್ರಾರಂಭಿಸಬೇಕು. ಈ ಎರಡು ಕಾಲಗಳ ಮಧ್ಯದಲ್ಲಿ ಸಂಭವಿಸುವುದರ ದಿನಗಣನೆಯನ್ನು ಲೆಕ್ಕದಿಂದ ಗೊತ್ತುಪಡಿಸಬೇಕು. ಆ ಗೊತ್ತಾದ ದಿನದ ಹಗಲಿನ ಕಾಲ ಪ್ರಮಾಣವನ್ನು 24 ಗಂಟೆಗಳಲ್ಲಿ ಕಳೆದುಳಿದುದು ರಾತ್ರಿ ಪ್ರಮಾಣ. ಈ ಕಾಲದಲ್ಲಿ ಮೂರು ಗಂಟೆ ಕಾಲವನ್ನು ಕಳೆದು ಉಳಿದುದರ ಮೂರನೆಯ ಎರಡು ಭಾಗಕ್ಕೆ 11/2 ಗಂಟೆ ಕಾಲವನ್ನೂ ಹಗಲಿನ ಕಾಲಪ್ರಮಾಣವನ್ನೂ ಕೂಡಿಸಿ ಬರುವ ಕಾಲದಿಂದ ಮುಂದಿನದು ಮಾರನೆಯ ದಿನದ ಗಣನೆಗೆ ಸೇರುತ್ತದೆ. ಈ ಕಾಲಗಣನೆಯಂತೆ ಅರ್ಧ ರಾತ್ರಿಯಲ್ಲಿ ಸಂಭವಿಸುವ ಜನನ ಮರಣಗಳ ದಿನವನ್ನು ನಿಷ್ಕರ್ಷಿಸಬೇಕು. ರಜಸ್ವಲಾಶೌಚ : ಹೆಂಗಸರು ಮುಟ್ಟಾದ ದಿನದಿಂದ ಮೂರು ದಿನಗಳ ಕಾಲ ಇರುವ ಮೈಲಿಗೆ. ಮುಟ್ಟಾದ ದಿನದಿಂದ 18ನೆಯ ದಿನ ಮತ್ತೆ ಮುಟ್ಟಾದರೆ 1 ದಿನವೂ 19ನೆಯ ದಿನ ಆದರೆ 2 ದಿನಗಳೂ ಅಲ್ಲಿಂದ ಮುಂದೆ 3 ದಿನಗಳೂ ಆಶೌಚ ಇರುತ್ತದೆ. ಆ ಕಾಲ ಕಳೆದ ಮೇಲೆ ಸ್ನಾನದಿಂದ ಶುದ್ಧಿ.
ಪುರುಷನಿಗೆ ಸಂಸರ್ಗಾಶೌಚ ಬಂದರೆ ಅದು ಅವನಿಗೆ ಮಾತ್ರ. ಅವನ ಹೆಂಡತಿಗಾಗಲೀ ಸಂಬಂಧಪಟ್ಟ ಪದಾರ್ಥಗಳಿಗಾಗಲೀ ಆಶೌಚ ಇಲ್ಲ. ಹೆಂಡತಿಗೆ ವಿಷಯ ತಿಳಿದು ಆಶೌಚ ಕಳೆದ ಮೇಲೆ ಕಾಲಾನಂತರದಲ್ಲಿ ಗಂಡನಿಗೆ ಅದೇ ವಿಷಯ ತಿಳಿದು ಆಶೌಚವಿರುವ ಸನ್ನಿವೇಶದಲ್ಲಿ ಮತ್ತೆ ಆಕೆಯೂ ಆಶೌಚ ಇರಬೇಕಾಗಿಲ್ಲ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡಿಡಿ ಹರಿಯಾಣ
'ಡಿಡಿ ಹರಿಯಾಣ' ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ. 'ಡಿಡಿ ಹರಿಯಾಣ' ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಹರಿಯಾಣದಲ್ಲಿದೆ. 'ಡಿಡಿ ಹರಿಯಾಣ' ವಾಹಿನಿಯನ್ನು ಹಿಸರ್ ಪಟ್ಟಣದಲ್ಲಿ ಪ್ರಥಮ ಬಾರಿಗೆ ಸ್ಥಾಪಿಸಲಾಯಿತು.
ಇತಿಹಾಸ
ಡಿಡಿ ಹರಿಯಾಣವನ್ನು ಹಿಸಾರ್ ನಗರದಲ್ಲಿ ಸ್ಥಾಪಿಸಲಾಯಿತು
ಹೊರಗಿನ ಕೊಂಡಿ
ವರ್ಗ:ಕಿರುತೆರೆ ವಾಹಿನಿಗಳು
ডিডি বাংলা Durdarshan ദൂരദര്‍ശന്‍ దూరదర్శన్
ಬಸೆನ್ ಮುರ್ಮು
ಬಸೆನ್ ಮುರ್ಮು (೯ ಏಪ್ರಿಲ್ ೧೯೮೭ - ೮ ಜೂನ್ ೨೦೨೦) ) ಸಂತಾಲಿ ಚಲನಚಿತ್ರ ಮತ್ತು ಆಲ್ಬಮ್ ಜಗತ್ತಿನ ಭಾರತೀಯ ಗಾಯಕ . ಬಸೆನ್ ಮುರ್ಮು ಜನಿಸಿದ್ದು ಒಡಿಶಾದ (ಭಾರತ) ಮಯೂರ್ಭಂಜ್ ಜಿಲ್ಲೆಯ ಬಿಜ್ತಾಲಾ ಬ್ಲಾಕ್‌ನ ಬರ್ಹಜಿಯಾನ್ ಗ್ರಾಮದಲ್ಲಿ. ಇವರ ತಂದೆಯ ಹೆಸರು ನರನ್ ಮುರ್ಮು ಮತ್ತು ತಾಯಿ ಮೈನಾ ಮುರ್ಮು. ಇವರ ಹೆಂಡತಿಯ ಹೆಸರು ಮಮತಾ ಮುರ್ಮು. ಭಾಗ್ಯಲಕ್ಷ್ಮಿ ಮುರ್ಮು ಇವರ ಏಕೈಕ ಪುತ್ರಿ.
ವೃತ್ತಿಜೀವನ
ಬಸೆನ್ ಮುರ್ಮು ಇವರು ತನ್ನ ಅಲ್ಪಾವಧಿಯ ಜೀವನದಲ್ಲಿ ಐನೂರಕ್ಕೂ ಹೆಚ್ಚು ಹಾಡುಗಳಿಗೆ ಧ್ವನಿ ನೀಡಿದ್ದಾರೆ. ಇವರ ಸೂಪರ್ಹಿಟ್ ಹಾಡುಗಳು - "ಕುಲ್ಮಿ ಡೇರ್ ಲೆಕಾ ಕುಡಿಮ್ ಹರಾಯೆನ್", "ಚೆಮೆಕ್ ಚೆಮೆಕ್", "ಜಿವಿ ರಾಣಿ ತಿಸೀಮ್ ಹಿಜುಗ್", "ಅಲಕ್ ಜಾಡಿ ನಾಡಿ ಲೆಕಾ" ಮುಂತಾದವು.
ನಿಧನ
ಬಸೆನ್ ಮುರ್ಮು ೮ ಜೂನ್ ೨೦೨೦ ರಂದು ನಿಧನರಾದರು. ಇವರು ಕೇವಲ ೩೩ ರ ಹರೆಯವರಾಗಿದ್ದು ಇವರಿಗೆ ಯಾವುದೇ ರೋಗದ ಲಕ್ಷಣಗಳು ಇರಲಿಲ್ಲ. ಜೂನ್ ೮ ರಂದು, ಇವರು ಇದ್ದಕ್ಕಿದ್ದಂತೆ ಕುಸಿದುಬಿದ್ದರು ಮತ್ತು ಇವರನ್ನು ಚಿಕಿತ್ಸೆಗಾಗಿ ರಾಯರಂಗಪುರ ಸರ್ಕಾರಿ ಆಸ್ಪತ್ರೆಗೆ ಕರೆದೊಯ್ಯಲಾಯಿತು, ಅಲ್ಲಿಯೇ ಇವರು ವಿಧಿವಶರಾಧರು.
ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕರು
ಹಿಮಾಲಯ ಪರ್ವತಾರೋಹಣ ಸಂಸ್ಥೆ
ಭಾರತದಲ್ಲಿ ಒಂದು ಸಂಘಟಿತ ಕ್ರೀಡೆಯಾಗಿ ಪರ್ವತಾರೋಹಣವನ್ನು ಪ್ರೋತ್ಸಾಹಿಸಲು ಹಿಮಾಲಯ ಪರ್ವತಾರೋಹಣ ಸಂಸ್ಥೆ (ಎಚ್ಎಮ್ಐ ಡಾರ್ಜಿಲಿಂಗ್) ಅನ್ನು ೪ ನವೆಂಬರ್ ೧೯೫೪ ರಂದು ಭಾರತದ ಡಾರ್ಜಿಲಿಂಗ್‌ನಲ್ಲಿ ಸ್ಥಾಪಿಸಲಾಯಿತು. ೧೯೫೩ ರಲ್ಲಿ ಮೊದಲ ಆರೋಹಣವಾದ ಮೌಂಟ್ ಎವರೆಸ್ಟ್ ಅನ್ನು ತೇನ್ಸಿಂಗ್ ನಾರ್ಗೆ ಮತ್ತು ಎಡ್ಮಂಡ್ ಹಿಲರಿ ಅವರು ಸ್ಥಾಪಿಸುವ ಮೂಲಕ, ಪರ್ವತಾರೋಹಣವನ್ನು ಅಲ್ಲಿನ ಪ್ರದೇಶದ ಜನರಿಗೆ  ಗೌರವಾನ್ವಿತ ಪ್ರಯತ್ನವಾಗಿ ಸ್ಥಾಪಿಸಲು ತೀವ್ರ ಆಸಕ್ತಿಯನ್ನು ಹುಟ್ಟುಹಾಕಿತು. ಭಾರತದ ಮೊದಲ ಪ್ರಧಾನಮಂತ್ರಿ ಜವಾಹರಲಾಲ್ ನೆಹರೂ ಅವರ ಪ್ರೇರಣೆಯಿಂದ ಡಾರ್ಜಿಲಿಂಗ್‌ನಲ್ಲಿ ಎಚ್ಎಮ್ಐ ಸ್ಥಾಪಿಸಲಾಯಿತು. ಭಾರತೀಯ ಪರ್ವತಾರೋಹಣದ ಪ್ರವರ್ತಕ ನರೇಂದ್ರ ಧರ್ ಜಯಲ್ ಅವರು ಸಂಸ್ಥೆಯ ಸ್ಥಾಪಕ ಪ್ರಾಂಶುಪಾಲರಾಗಿದ್ದರು. ತೇನ್ಸಿಂಗ್ ನಾರ್ಗೆ ಎಚ್ಎಮ್ಐ ಗಾಗಿ ಕ್ಷೇತ್ರ ತರಬೇತಿಯ ಮೊದಲ ನಿರ್ದೇಶಕರಾಗಿದ್ದರು. ಇನ್ಸ್ಟಿಟ್ಯೂಟ್ಗಾಗಿ ಕಟ್ಟಡಗಳನ್ನು ವಾಸ್ತುಶಿಲ್ಪಿ ಜೋಸೆಫ್ ಅಲೆನ್ ಸ್ಟೈನ್ ವಿನ್ಯಾಸಗೊಳಿಸಿದರು, ನಂತರ ಕಲ್ಕತ್ತಾ ಬಳಿಯ ಬಂಗಾಳ ಎಂಜಿನಿಯರಿಂಗ್ ಕಾಲೇಜಿನಲ್ಲಿ ಬೋಧಿಸುತ್ತಿದ್ದರು. ಇದು ಭಾರತದಲ್ಲಿ ಅರ್ಧ ಶತಮಾನದ ಕಾಲದ ವೃತ್ತಿಜೀವನದಲ್ಲಿನ ಮೊದಲ ಕಟ್ಟಡವಾಗಿದೆ.
ಎಚ್ಎಮ್ಐ ನಿಯಮಿತವಾಗಿ ಸಾಹಸ, ಮೂಲಭೂತ ಮತ್ತು ಸುಧಾರಿತ ಪರ್ವತಾರೋಹಣ ಕೋರ್ಸ್‌ಗಳನ್ನು ನಡೆಸುತ್ತದೆ. ಇವು ಬಹಳ ಸಮಗ್ರ ಕೋರ್ಸ್‌ಗಳಾಗಿವೆ. ಪರ್ವತಾರೋಹಣವನ್ನು ಕ್ರೀಡೆಯಾಗಿ ಪ್ರೋತ್ಸಾಹಿಸಲು ಅವರಿಗೆ ಹೆಚ್ಚಿನ ಅನುದಾನವನ್ನು ನೀಡಲಾಗುತ್ತದೆ.
ಇತಿಹಾಸ
ತೇನ್ಸಿಂಗ್ ನಾರ್ಗೆಯವರು, ಡಾರ್ಜಿಲಿಂಗ್‌ನಲ್ಲಿ ಹಿಮಾಲಯ ಪರ್ವತಾರೋಹಣ ಸಂಸ್ಥೆಯನ್ನು ೧೯೫೪ ರಲ್ಲಿ ಸ್ಥಾಪಿಸಿದಾಗ ಅದರ ಕ್ಷೇತ್ರ ತರಬೇತಿಯ ಮೊದಲ ನಿರ್ದೇಶಕರಾದರು.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಹಿಮಾಲಯ ವರ್ಗ:ಪರ್ವತಗಳು
ಯೇಸು ಕ್ರಿಸ್ತ
ಯೇಸುಕ್ರಿಸ್ತನ ಬೋಧನೆಗಳು
ಯೇಸು ಪದದ ನಿಷ್ಪತ್ತಿ
'ಯೇಸು' ಅಥವಾ 'ಜೀಸಸ್' ಪದವು ಗ್ರೀಕ್‌ನ ವ್ಯುತ್ಪನ್ನವಾದ ಪದವೆಂದು ತಜ್ಞರು ಹೇಳುತ್ತಾರೆ. 'ದೇವರೇ ಮೋಕ್ಷ' ಎಂಬುದು ತಜ್ಞರ ಅಭಿಪ್ರಾಯ. 'ಕ್ರಿಸ್ತ'ನ ಅರ್ಥ 'ರಕ್ಷಕ'. ಈ ಅರ್ಥದಲ್ಲಿ ಯೇಸು ಕ್ರಿಸ್ತ (ಜೀಸಸ್ ಕ್ರೈಸ್ಟ್) ಎಂಬ ಹೆಸರು ಉಪಯೋಗವಾಗುತ್ತದೆ. ಇಸ್ಲಾಮ್ ಧರ್ಮವು ಯೇಸುವನ್ನು ದೇವಕುಮಾರನೆಂದು ಹೇಳುವುದಿಲ್ಲ. ಬದಲಾಗಿ ಕ್ರಿಸ್ತನನ್ನು ಒಬ್ಬ ಮುಖ್ಯ ಪ್ರವಾದಿ ಎಂದು ಹೇಳುತ್ತದೆ.
ಜನನ, ಜೀವನ
ಯೇಸು ಹುಟ್ಟಿದ್ದು ಬೆತ್ಲೆಹೆಮ್‌ನಲ್ಲಾದರೂ, ಅವರು ಬೆಳೆದದ್ದು ಮಾತ್ರ ಅವರ ತಂದೆ ಮತ್ತು ತಾಯಿ ವಾಸವಾಗಿದ್ದ 'ನಜರೆತ್‌' ಎಂಬ ಊರಿನಲ್ಲಿ. ಹಾಗಾಗಿ ಯೇಸುವನ್ನು 'ನಜರೆತ್‌ನ ಯೇಸು'ವೆಂದು ಕರೆಯುವುದೇ ವಾಡಿಕೆ. ಇಹಲೋಕದಲ್ಲಿ ಯೇಸುವಿನ ತಂದೆ ಸಂತ ಜೋಸೆಫ್ ಒಬ್ಬ ಬಡಗಿ. ತಾಯಿ ಸಂತ ಮೇರಿ. ವಾಸ್ತವವಾಗಿ ಮೇರಿಯು ಪವಿತ್ರಾತ್ಮ ವರದಿಂದ ಕರ್ತನಾದ ಯೇಸುಕ್ರಿಸ್ತನನ್ನು ಗರ್ಭಧರಿಸಿ ಪರಿಶುದ್ಧ ಜೀವನ ನಡೆಸುತ್ತಾಳೆ. ಯಾವುದೇ ದೇಹ ಸಂಪರ್ಕವಿಲ್ಲದೆ ದೇವರ ಅನುಗ್ರಹದಿಂದ,ಪವಿತ್ರವಾದ ಆತ್ಮದಿಂದ, ಮೇರಿಯು ಯೇಸುವಿಗೆ ಜನ್ಮ ನೀಡಿದ್ದಾಳೆ. ನವಮಾಸಗಳ ಗರ್ಭಿಣಿಯಾಗಿದ್ದಾಗ, ಕಡ್ಡಾಯವಾಗಿ ಜನಗಣತಿಗೆ ಹಾಜರಾಗಬೇಕಾಗಿ ಬಂತು. ಆಗ ಜೋಸೆಫ್ ತನ್ನ ಮಡದಿಯನ್ನು ಬೆತ್ಲೆಹೆಮ್‌ಗೆ ಕರೆದೊಯ್ಯುತ್ತಾನೆ. ಅಲ್ಲಿ ಉಳಿದುಕೊಳ್ಳಲು ಅವರಿಗೆ ಸಿಕ್ಕಿದ್ದು ಒಂದು ದನಗಳ ಕೊಟ್ಟಿಗೆ ಅಥವಾ ಕುರಿದೊಡ್ಡಿ. ಅಲ್ಲೇ ಪುಟ್ಟ ಯೇಸುವಿನ ಜನನವಾಗುತ್ತದೆ. ಯೇಸು ಭೂಮಿ ಮೇಲೆ ಜನ್ಮ ಪಡೆದಾಗ ಆಕಾಶದಲ್ಲಿ ಒಂದು ದೊಡ್ಡ ನಕ್ಷತ್ರ ಕಾಣಿಸಿಕೊಂಡಿತು. ಇವತ್ತಿಗೂ ಮುಂಜಾನೆ, ಸಾಯಂಕಾಲ ಆಕಾಶದಲ್ಲಿ ಚುಕ್ಕೆ ಕಾಣಿಸುತ್ತದೆ.
Citations BIBLE
ವರ್ಗ:ಕ್ರೈಸ್ತ ಧರ್ಮ
ಲೆಕ್ಕಿಗ
ಲೆಕ್ಕಿಗನು ಲೆಕ್ಕಪತ್ರ ನಿರ್ವಹಣೆ ಅಥವಾ ಲೆಕ್ಕಶಾಸ್ತ್ರದ ವೃತ್ತಿಗಾರ. ಲೆಕ್ಕಶಾಸ್ತ್ರ ಎಂದರೆ ಹಣಕಾಸು ಮಾಹಿತಿ ಬಗ್ಗೆ ಮಾಪನ, ಬಹಿರಂಗಪಡಿಸುವಿಕೆ ಅಥವಾ ಭರವಸೆಯನ್ನು ಕೊಡುವುದು. ಇದು ವ್ಯವಸ್ಥಾಪಕರು, ಹೂಡಿಕೆದಾರರು, ತೆರಿಗೆ ಅಧಿಕಾರಿಗಳು ಮತ್ತು ಇತರರಿಗೆ ಸಂಪನ್ಮೂಲಗಳನ್ನು ಹಂಚುವ ಬಗ್ಗೆ ತೀರ್ಮಾನ ಮಾಡುವಲ್ಲಿ ಸಹಾಯ ಮಾಡುತ್ತದೆ. ಅನೇಕ ಅಧಿಕಾರವ್ಯಾಪ್ತಿಗಳಲ್ಲಿ, ವೃತ್ತಿಪರ ಲೆಕ್ಕಶಾಸ್ತ್ರ ನಿಕಾಯಗಳು ವೃತ್ತಿಪರರಿಗಾಗಿ ಅಭ್ಯಾಸ ಮತ್ತು ಮೌಲ್ಯಮಾಪನಗಳ ಮಾನದಂಡಗಳನ್ನು ಕಾಪಾಡುತ್ತವೆ. ತಮ್ಮ ವೃತ್ತಿಪರ ಸಂಘಗಳ ಪ್ರಮಾಣೀಕರಣ ಪರೀಕ್ಷೆಗಳ ಮೂಲಕ ಸಾಮರ್ಥ್ಯವನ್ನು ತೋರಿಸಿಕೊಟ್ಟಿರುವ ಲೆಕ್ಕಿಗರು ಚಾರ್ಟರ್ಡ್ ಅಕೌಂಟೆಂಟ್, ಚಾರ್ಟರ್ಡ್ ಸರ್ಟಿಫ಼ೈಡ್ ಅಕೌಂಟೆಂಟ್ ಅಥವಾ ಸರ್ಟಿಫ಼ೈಡ್ ಪಬ್ಲಿಕ್ ಅಕೌಂಟೆಂಟ್‍ನಂತಹ ಶಿರೋನಾಮಗಳನ್ನು ಬಳಸಲು ದೃಢೀಕರಣ ಪಡೆದಿರುತ್ತಾರೆ. ಅಂತಹ ವೃತ್ತಿಪರರಿಗೆ ಕಾನೂನಿನ ಮೂಲಕ ನಿರ್ದಿಷ್ಟ ಜವಾಬ್ದಾರಿಗಳನ್ನು ನೀಡಲಾಗುತ್ತದೆ, ಉದಾಹರಣೆಗೆ ಒಂದು ಸಂಸ್ಥೆಯ ಹಣಕಾಸು ಲೆಕ್ಕಪಟ್ಟಿಗಳನ್ನು ದೃಢೀಕರಿಸುವ ಸಾಮರ್ಥ್ಯ, ಮತ್ತು ಇವರನ್ನು ವೃತ್ತಿಪರ ದುರಾಚಾರಕ್ಕಾಗಿ ದಂಡನೆಗೆ ಒಳಪಡಿಸಬಹುದು. ಅರ್ಹತೆ ಹೊಂದಿರದ ಲೆಕ್ಕಿಗರನ್ನು ಒಬ್ಬ ಅರ್ಹತೆಯಿರುವ ಲೆಕ್ಕಿಗನು ನೇಮಿಸಿಕೊಳ್ಳಬಹುದು, ಅಥವಾ ಇವರು ಶಾಸನಬದ್ಧ ಸವಲತ್ತುಗಳು ಮತ್ತು ನಿರ್ಬಂಧಗಳಿಲ್ಲದೆ ಸ್ವತಂತ್ರವಾಗಿ ಕಾರ್ಯನಿರ್ವಹಿಸಬಹುದು.
ಕೇಹನ ಮತ್ತು ಸನ್ (೨೦೧೫) ಲೆಕ್ಕಿಗರ ವೈಯಕ್ತಿಕ ಗುಣಲಕ್ಷಣಗಳು ಲೆಕ್ಕಪರಿಶೋಧನಾ ಪ್ರಕ್ರಿಯೆಯ ಅವಧಿಯಲ್ಲಿ ಬಹಳ ಮಹತ್ವದ ಪ್ರಭಾವವನ್ನು ಪ್ರಯೋಗಿಸಬಹುದು ಮತ್ತು ಲೆಕ್ಕಪರಿಶೋಧನಾ ಶುಲ್ಕಗಳು ಹಾಗೂ ಲೆಕ್ಕಪರಿಶೋಧನಾ ಗುಣಮಟ್ಟದ ಮೇಲೆ ಮತ್ತಷ್ಟು ಪ್ರಭಾವ ಬೀರಬಹುದು ಎಂಬುದನ್ನು ಕಂಡುಹಿಡಿಯಲು ದಾಖಲೆ ಆಧಾರಿತ ಅಧ್ಯಯನವನ್ನು ಬಳಸಿದರು. ಬಿಗ್ ಫ಼ೋರ್ ಲೆಕ್ಕಪರಿಶೋಧಕರು ವಿಶ್ವಾದ್ಯಂತ ಲೆಕ್ಕಿಗರ ಅತಿದೊಡ್ಡ ಉದ್ಯೋಗದಾತರಾಗಿದ್ದಾರೆ. ಆದರೆ, ಬಹುತೇಕ ಲೆಕ್ಕಿಗರನ್ನು ವಾಣಿಜ್ಯ, ಕೈಗಾರಿಕಾ ಮತ್ತು ಸಾರ್ವಜನಿಕ ವಲಯದಲ್ಲಿ ನೇಮಿಸಿಕೊಳ್ಳಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಲೆಕ್ಕಶಾಸ್ತ್ರ ವೃತ್ತಿಗಳು
ಮಿತ್ಸುಬಿಷಿ ಲ್ಯಾನ್ಸರ್
ಮಿತ್ಸುಬಿಷಿ ಲ್ಯಾನ್ಸರ್ ಮಿತ್ಸುಬಿಷಿ ಮೋಟರ್ಸ್‌ನಿಂದ ತಯಾರಿಸಲ್ಪಟ್ಟ ಕೌಟುಂಬಿಕ ಬಳಕೆಯ ಕಾರ್ ಆಗಿದೆ. ಇದನ್ನು ಬೇರೆ ಬೇರೆ ದೇಶಗಳಲ್ಲಿ ಬೇರೆ ಬೇರೆ ಸಮಯದಲ್ಲಿ ಕೋಲ್ಟ್ ಲ್ಯಾನ್ಸರ್‌‌, ಡಾಡ್ಜ್/ಪೈಮೌತ್  , ಕ್ರೈಸ್ಲರ್ ವೇಲಿಯಂಟ್ ಲ್ಯಾನ್ಸರ್‌ , ಕ್ರೈಸ್ಲರ್ ಲ್ಯಾನ್ಸರ್‌‌ , ಈಗಲ್ ಸಮ್ಮಿತ್ , ಹಿಂದೂಸ್ಥಾನ್ ಲ್ಯಾನ್ಸರ್‌‌ , ಸೌತ್‌ಈಸ್ಟ್ ಲೈನ್ಸೆನ್ , ಮಿತ್ಸುಬಿಷಿ ಕರಿಶ್ಮಾ , ಮತ್ತು ಮಿತ್ಸುಬಿಷಿ ಮಿರಾಜ್‌‌‌ ಎಂದು ಕರೆದಿದ್ದಾರೆ, ಮತ್ತು ೨೦೦೭ರಿಂದ ಜಪಾನ್‌ನಲ್ಲಿ ಗ್ಯಾಲೆಂಟ್ ಪೋರ್ಟೀಸ್  ಎಂಬ ಹೆಸರಿನಿಂದ ಮಾರಾಟ ಮಾಡಲಾಗುತ್ತಿತ್ತು. ಇದನ್ನು ತೈವಾನ್‌ನಲ್ಲಿ ಲ್ಯಾನ್ಸರ್‌ ಪೋರ್ಟೀಸ್ ಎಂಬ ಹೆಸರಿನಿಂದ ಮಾರಾಟ ಮಾಡಲಾಗುತ್ತಿದೆ ಮತ್ತು ಇದರ ಮುಂಭಾಗವು ಗ್ಯಾಲೆಂಟ್ ಪೋರ್ಟೀಸ್‌ಗೆ ಹೋಲಿಸಿದರೆ ಭಿನ್ನವಾಗಿದೆ.
೧೯೭೩ರಲ್ಲಿ ಸ್ಥಾಪನೆಯಾದಾಗಿನಿಂದ ೨೦೦೮ರವರೆಗೆ, ಆರು ಮಿಲಿಯನ್‌ಗಿಂತ ಹೆಚ್ಚು ಲ್ಯಾನ್ಸರ್‌ಗಳು ಮಾರಾಟವಾಗಿವೆ.
ಮೊದಲ ತಲೆಮಾರು(೧೯೭೩–೧೯೭೯)
೧೯೭೩ರ ಫೆಬ್ರವರಿಯಲ್ಲಿ ಮೊಟ್ಟ ಮೊದಲ ಲ್ಯಾನ್ಸರ್‌ (A೭೦) ಬಿಡುಗಡೆಯಾಯಿತು. ಮಿನಿಕಾ ಕೀ ಕಾರ್ ಮತ್ತು ದೊಡ್ಡದಾದ ಗ್ಯಾಲೆಂಟ್ ಗಳ ನಡುವಿನ ಅಂತರವನ್ನು ತುಂಬಲು ಬಿಡುಗಡೆ ಮಾಡಿದರು. ಲ್ಯಾನ್ಸರ್‌ನ ಸೋರ್ಟ್ಸ್‌ಗೆ ಬಳಸಲಾಗುವ ೧೬೦೦ ಜಿಎಸ್‌ಆರ್ ಮಾದರಿಯನ್ನು ಆರಂಭಿಸಿ ತುಂಬಾ ಸಮಯದವರೆಗೆ ಯಶಸ್ವಿಯಾಗಿ ರ್ಯಾಲಿಯನ್ನು ನಡೆಸಿಕೊಂಡು ಬಂದಿತು, ಸಫಾರಿ ರ್ಯಾಲಿಯಲ್ಲಿ ಎರಡು ಬಾರಿ, ಮತ್ತು ಸೌತರ್ನ್ ಕ್ರಾಸ್ ರ್ಯಾಲಿಯಲ್ಲಿ ನಾಲ್ಕು ಬಾರಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.
ಇದರಲ್ಲಿ ಮೂರು ಮಾದರಿಯನ್ನು ಹೊಂದಿದ್ದು, ಎರಡು ಮತ್ತು ನಾಲ್ಕು ಬಾಗಿಲಿನ ಸೀಡನ್‌ಗಳನ್ನು ಹೊಂದಿರುವ ಮತ್ತು ಐದು ಬಾಗಿಲಿರುವ ಸ್ಟೇಶನ್‌ ವ್ಯಾಗನ್‌ ಕಾರಿನ ವಿನ್ಯಾಸವನ್ನು ತಯಾರಿಸಿದೆ(ಮಾರ್ಚ್ ೧೯೮೪ರಲ್ಲಿ ಮುಂಭಾಗದಲ್ಲಿ ಎಂಜಿನ್ ಹೊಂದಿರುವ ಲ್ಯಾನ್ಸರ್‌ ‌/ಮಿರಾಜ್‌‌‌ ವ್ಯಾನ್ ತಯಾರಿಸುವವರೆಗೂ ಇವುಗಳನ್ನು ನಿರ್ಮಾಣ ಮಾಡಲಾಗುತ್ತಿತ್ತು). ವಿವಿಧ ಮಾದರಿಯ ಎಂಜಿನ್‌ಗಳೆಂದರೆ ೧.೨ ಲೀಟರ್, ೧.೪ ಲೀಟರ್, ಮತ್ತು ೧.೬ ಲೀಟರ್ ಪೋರ್ ಸಿಲಿಂಡರ್ ಹೊಂದಿರುವ ಕಾರುಗಳು.
ಸೆಲೆಸ್ಟ್
೧೯೭೫ರ ಫೆಬ್ರವರಿಯಲ್ಲಿ ಲ್ಯಾನ್ಸರ್‌, "ಮಿತ್ಸುಬಿಷಿ ಲ್ಯಾನ್ಸರ್ ಸೆಲೆಸ್ಟ್" ಎಂದು ಕರೆಯಲಾಗುವ‌ ಲಿಫ್ಟ್‌ಬ್ಯಾಕ್ ಕೂಪ್‌ಗೆ ಪೂರಕವಾಗಿ ಗ್ಯಾಲೆಂಟ್ ಎಫ್‌ಟಿಒ ತಯಾರಿಸಿತು. ಇದನ್ನು ಕೆಲವು ಮಾರುಕಟ್ಟೆಗಳಲ್ಲಿ "ಮಿತ್ಸುಬಿಷಿ ಸೆಲೆಸ್ಟ್" ಅಥವಾ "ಕೋಲ್ಟ್ ಸೆಲೆಸ್ಟ್" ಎಂದು ಕರೆಯುತ್ತಾರೆ; ಮತ್ತು ಆಸ್ಟ್ರೇಲಿಯಾದಲ್ಲಿ ಕ್ರೈಸ್ಲರ್ ಲ್ಯಾನ್ಸರ್‌ ಕೂಪ್  (ಎಲ್‌ಎ/ಎಲ್‌‌ಬಿ), ಎಲ್ ಸಾಲ್ವೆಡಾರ್‌‌ನಲ್ಲಿ ಡಾಡ್ಜ್ ಲ್ಯಾನ್ಸರ್‌ ಸೆಲೆಸ್ಟ್, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಪೈಮೌತ್ ಆ‍ಯ್‌ರೋ , ಮತ್ತು  ಕೆನಡಾದಲ್ಲಿ ಡಾಡ್ಜ್ ಆ‍ಯ್‌ರೋ  ಹೆಸರಿನಲ್ಲಿ ಮಾರಾಟ ಮಾಡಲಾಗುತ್ತದೆ.
ಎರಡನೇ ತಲೆಮಾರು, (೧೯೭೯-೧೯೮೮)
೧೯೭೯ರಲ್ಲಿ ಜಪಾನಿನಲ್ಲಿ, ಲ್ಯಾನ್ಸರ್‌ ಇಎಕ್ಸ್‌ ಬಿಡುಗಡೆಯಾಯಿತು. ಆ ಸಮಯದಲ್ಲಿ ಕೇವಲ ಎರಡು ಎಂಜಿನ್ ಮಾತ್ರ ಹೊಂದಿತ್ತು, ಮಿತ್ಸುಬಿಷಿಯ ಸೈಲೆಂಟ್ ಶಾಫ್ಟ್ ಟೆಕ್ನಾಲಜಿ ಹೊಂದಿರುವ 80 hp ಉತ್ಪಾದಿಸುವ ೧.೪ ಎಲ್ ಎಂಸಿ-ಜೆಟ್ ಎಂಜಿನ್ ಮತ್ತು 85 hp ಮತ್ತು 100 hpನ್ನು ಉತ್ಪಾದಿಸುವ ೧.೬ ಲೀ ಎಂಜಿನ್‌ ಹೊಂದಿರುವಂತೆ ವಿನ್ಯಾಸ ಮಾಡಲಾಗಿತ್ತು. ಮೊದಲು ಬಳಸಲಾಗುತ್ತಿದ್ದ ಕಾರ್ಬೊರೇಟರ್ ವ್ಯವಸ್ಥೆಗೆ ಹೋಲಿಸಿದಾಗ ಎಂಸಿಎ-ಜೆಟ್ ಪದ್ಧತಿಯು ಸಂಪೂರ್ಣವಾಗಿ ಹೊಸ ಪರಿಕಲ್ಪನೆಯಾಗಿತ್ತು. ಮಿತ್ಸುಬಿಷಿ ಸ್ವಚ್ಛ ಗಾಳಿ ಹೊರಹಾಕಲು ಎಂಸಿಎ ಗುಣಮಟ್ಟ ಅನುಸರಿಸುತ್ತದೆ. ಇದರರ್ಥ ಅಮೆರಿಕಾ ಸಂಯುಕ್ತ ಸಂಸ್ಥಾನ ಮತ್ತು ಜಪಾನ್‌ನ ಹೊಗೆ ಉಗುಳುವ ಗುಣಮಟ್ಟಕ್ಕೆ ಎಕ್ಸ್ ಅನುಗುಣವಾಗಿತ್ತು. ಎಂಜಿನ್ ಸಿಲಿಂಡರ್‌ನ ಹೆಡ್‌ನ್ನು ಹೊಸದಾಗಿ ವಿನ್ಯಾಸಗೊಳಿಸಲಾಗಿದ್ದು ಇದರಲ್ಲಿ ಇಂಧನ ದಹನವಾಗುವ ಕೋಣೆಯಲ್ಲಿ ಅಳವಡಿಸಲಾದ ಜೆಟ್ ಮಾದರಿಯ ಕವಾಟವು ಗಾಳಿಯು ಹೆಚ್ಚುವರಿ ತಿರುಗುವಂತೆ ಮಾಡುತ್ತದೆ, ಇದರಿಂದ ದಹನವಾದ ಇಂಧನ ಗಾಳಿಯ ಸಮರ್ಥವಾಗಿ ಮತ್ತು ಸಂಪೂರ್ಣವಾಗಿ ದಹನವಾಗಿ ಸ್ವಚ್ಛವಾದ ಗಾಳಿಯನ್ನು ಹೊರಹಾಕುತ್ತದೆ.
ಈ ಸುಧಾರಣೆಗಳಲ್ಲದೆ ಲ್ಯಾನ್ಸರ್‌ ಸೈಲೆಂಟ್ ಶಾಫ್ಟ್ ಟೆಕ್ನಾಲಜಿಯಲ್ಲಿ ಇನ್ನೂ ಹಲವಾರು ಆವಿಷ್ಕಾರಗಳನ್ನು ನಡೆಸಿದೆ. ಎರಡು ಮರು ಸಮತೋಲನ ಹೊಂದಿದ ಮಾರ್ಗಗಳು ವಿರುದ್ಧ ದಿಕ್ಕಿನಲ್ಲಿ ತಿರುಗುಗಿ, ಇನ್‌ಲೈನ್ ಪೋರ್ ಸಿಲಿಂಡರ್ ಎಂಜಿನ್‌ನಲ್ಲಿರುವ ಶಬ್ದ ತರಂಗ ಹೊರ ಹೋಗುವುದನ್ನು ತಡೆಯುತ್ತದೆ. ಇದು ಎಂಜಿನ್ ಶಬ್ದ ಮತ್ತು ಕಂಪನವನ್ನು ಕಡಿಮೆ ಮಾಡುತ್ತದೆ, ಮತ್ತು ಆರಾಮದಾಯಕ ಚಾಲನೆಯ ಅನುಭವ ನೀಡುತ್ತದೆ. ೧೯೮೦ರ ನಂತರದಲ್ಲಿ ೧.೮ ಲೀಟರ್ ಸಿರಿಯಸ್‌ ೮೦ ಎಂಜಿನ್‌ಗಳನ್ನು ಹೊಸದಾದ 70 hpಗೆ ಅನುಸಾರವಾಗಿ ಲ್ಯಾನ್ಸರ್‌‌ನಲ್ಲಿ ಅಳವಡಿಸಲಾಯಿತು, ಮತ್ತು ಮಿತ್ಸುಬಿಷಿ ಲ್ಯಾನ್ಸರ್‌ಗೆ ದೊಡ್ಡ ಪ್ರಮಾಣದಲ್ಲಿ ಮುಂದಿನ ವರ್ಷಗಳಲ್ಲಿ ೧.೨ ಲೀಟರ್ ಎಂಜಿನ್ ಅಳವಡಿಸಲಾಯಿತು‌. ಕ್ರೀಡಾ ಪ್ರದರ್ಶನಕ್ಕೆ ೧೯೮೦ರಲ್ಲಿ ಟರ್ಬೊಚಾರ್ಜ್ಡ್‌‌‌ 135 PS ಎಂಜಿನ್ ಅಳವಡಿಸಲಾಯಿತು, ಮತ್ತು ೧೯೮೩ರಲ್ಲಿ ತಯಾರಿಸಲಾದ 165 PS ಕಾರಿನಲ್ಲಿರುವ ಟರ್ಬೊಚಾರ್ಜ್ಡ್‌‌ ಎಂಜಿನ್‌ನಲ್ಲಿ ಅಂತರ್‌ಶೀತಕ ವ್ಯವಸ್ಥೆಯನ್ನು ಕೂಡ ಅಳವಡಿಸಲಾಯಿತು.
ಲ್ಯಾನ್ಸರ್‌ ಇಎಕ್ಸ್‌ ೧೮೦೦ಜಿಎಸ್‌ಆರ್ ಮತ್ತು ಜಿಟಿ ಟರ್ಬೊ
೧೯೮೦ರಲ್ಲಿ, ಲ್ಯಾನ್ಸರ್‌ ‌ಇಎಕ್ಸ್‌ ೧.೮ ಲೀಟರ್ ಟರ್ಬೊಚಾರ್ಜ್ಡ್‌‌‌‌ ೪-ಸಿಲಿಂಡರ್‌ನೊಂದಿಗೆ ೧೮೦೦ ಜಿಎಸ್‌ಆರ್ ಮತ್ತು ಜಿಟಿ ಟರ್ಬೊ ಎಂದು ಕರೆಯಲಾಗುವ ಮಾದರಿಯನ್ನು ಪರಿಚಯಿಸಿತು. ಮೊದಲ ತಲೆಮಾರಿನ ೧೮೦೦ಜಿಎಸ್‌ಆರ್ ಜಿಟಿ ಕೇವಲ ಟರ್ಬೊಚಾರ್ಜ್ಡ್‌‌ ಮತ್ತು ಅಂತರ್‌ಶೀತಕ 135 PS ಹೊಂದಿಲ್ಲದಿರುವುದೂ ದೊರೆಯುತ್ತದೆ. ೧೯೮೩ರಲ್ಲಿ ಅಂತರ್‌ಶೀತಕ ಪರಿಚಯಿಸಿದುದೂ ಟರ್ಬೊಚಾರ್ಜ್ಡ್‌‌‌ ಮಿಲ್ಲನ್ನು 160 PS ಉತ್ಪಾದಿಸಲು ಸಹಕಾರಿಯಾಯಿತು..
ಲ್ಯಾನ್ಸರ್‌ ಇಎಕ್ಸ್‌ ೨೦೦೦ ಟರ್ಬೊ
ಯುರೋಪ್ ಮಾರುಕಟ್ಟೆಯಲ್ಲಿ‌, ಲ್ಯಾನ್ಸರ್‌‌ ಇಎಕ್ಸ್, ಲ್ಯಾನ್ಸರ್‌ ಇಎಕ್ಸ್‌ ೨೦೦೦ ಟರ್ಬೊ ಎಂಬ ಹೆಸರಿನಲ್ಲಿ ಟರ್ಬೊಚಾರ್ಜ್ಡ್‌‌ ೨.೦ ಲೀ ೪–ಸಿಲಿಂಡರ್ ಎಂಜಿನ್ ಹೊಂದಿರುವ ಮಾದರಿಯನ್ನು ಮಾರಾಟ ಮಾಡುತ್ತಿದೆ. ೪g೬೩ ಎಂಜಿನ್ ಬಳಸಿದ ಮೊಟ್ಟ ಮೊದಲ ಲ್ಯಾನ್ಸರ್ ಮಾದರಿ ಇದಾಗಿದ್ದು ನಂತರದ ದಿನಗಳಲ್ಲಿ ಗ್ಯಾಲೆಂಟ್ ವಿಆರ್-೪ ಮತ್ತು ಲ್ಯಾನ್ಸರ್‌ ‌ಇವಲ್ಯೂಶನ್ I ರಿಂದ IX ಸರಣಿಯ ಮಾದರಿಯಲ್ಲಿ ಬಳಸಲಾಯಿತು.
ಇದು ಅತಿ ಹೆಚ್ಚು ಪ್ರಮಾಣದಲ್ಲಿ 168 bhp ಉತ್ಪಾದನೆಯಾಯಿತು ಮತ್ತು 125 mi/h ವೇಗವನ್ನು ನಿರ್ವಹಣೆಗೊಳಪಡಿಸಿತು ಮತ್ತು ಕಾಲು ಮೈಲಿಯನ್ನು ೧೫.೫ ಸೆಕೆಂಡಿನೊಳಗೆ ಚಲಿಸುವಂತಾಯಿತು. ಈ ಹೊಸ ಮಾದರಿಯನ್ನು ಇಸಿಐ ಅಥವಾ ಅಡ್ವಾನ್ಸ್ಡ್ ಎಲೆಕ್ಟ್ರಾನಿಕಲಿ ಕಂಟ್ರೋಲ್ಡ್ ಫ್ಯುಯೆಲ್ ಇಂಜೆಕ್ಷನ್ ರೂಪದಲ್ಲಿ ಸಜ್ಜುಗೊಳಿಸಲಾಗಿದೆ ಇದು ಲ್ಯಾನ್ಸರ್‌ಗೆ ಹೆಚ್ಚು ಶಕ್ತಿ ಮತ್ತು ನಗರ ಪ್ರದೇಶಗಳಲ್ಲಿ ಚಾಲನೆ ಮಾಡುವಾಗ ೨೩.೦ ಎಮ್‌ಪಿಜಿ ಮತ್ತು ೨೮.೮ ರಿಂದ ೩೭.೨ ಎಮ್‌ಪಿಜಿ ಇಂಧನ ದಕ್ಷತೆ ನೀಡುತ್ತದೆ. ರ್ಯಾಲಿ ಆವೃತ್ತಿಯಾದ ಲ್ಯಾನ್ಸರ್‌ ‌ಇಎಕ್ಸ್‌ ೨೦೦೦ ಟರ್ಬೊವನ್ನು ೧೦೦೦ ಲೇಕ್ಸ್ ರ್ಯಾಲಿಗಾಗಿ ತಯಾರಿಸಲಾಗಿದ್ದು ಇದು 280 PS ನೀಡುತ್ತದೆ. ಆ ಸಮಯದಲ್ಲಿ ಜಪಾನ್‌ ಹೊಗೆ ಹೊರಸೂಸುವುದರ ಮೇಲೆ ನಿಬಂಧನೆ ಹೇರಿದ್ದರಿಂದ ಈ ಮಾದರಿಯ ಮಾರಾಟವು ಇಳಿಮುಖವಾಯಿತು.
ಫಿಲಿಪೈನ್ಸ್‌ (೧೯೭೯-೧೯೮೯)
ಫಿಲಿಪೈನ್ಸ್‌ನಲ್ಲಿ‌, ಲ್ಯಾನ್ಸರ್‌ ಇಎಕ್ಸ್‌ (ಬಾಕ್ಸ್ ಟೈಪ್ ಲ್ಯಾನ್ಸರ್ ಎಂದು ಪ್ರಸಿದ್ಧವಾಗಿದೆ‌) ಮೂರು ವೈವಿಧ್ಯವುಳ್ಳ ಮಾದರಿಗಳಲ್ಲಿ ದೊರೆಯುತ್ತದೆ. ಈ ವಿಧಗಳು ಎಸ್‌ಎಲ್, ಜಿಎಸ್‌ಆರ್, ಮತ್ತು ಜಿಟಿ. ಇವುಗಳಲ್ಲಿ ಸೈಲೆಂಟ್ ಶಾಫ್ಟ್ ಟೆಕ್ನಾಲಜಿ ಎಂಜಿನ್ ಬಳಸಲಾಗಿದೆ (ಎಸ್‌ಎಲ್ ೧.೪ ಲೀನಲ್ಲಿ ಜಿಎಸ್‌ಆರ್ ಮತ್ತು ಜಿಟಿ ೧.೬ ಲೀನಲ್ಲಿ) ಮತ್ತು ಕೆಲವು ಸಮಯದಲ್ಲಿ, ಎಸ್‌ಎಲ್ ಮತ್ತು ಜಿಎಸ್‌ಆರ್ ವಿಧಗಳಲ್ಲಿ ಆಟೊಮ್ಯಾಟಿಕ್ ಕೂಡ ಲಭ್ಯವಿದೆ. ಇದರ ಮಾರಾಟವು ೧೯೮೯ರಲ್ಲಿ ನಿಂತಿತು ಅಂದಿನಿಂದ ಇದರ ಸ್ಥಾನವನ್ನು ನಾಲ್ಕನೇ ತಲೆಮಾರಿನ ಲ್ಯಾನ್ಸರ್‌ ಆಕ್ರಮಿಸಿದೆ‌.
ಇತರೆ ಮಾರುಕಟ್ಟೆಗಳು
ಲ್ಯಾನ್ಸರ್ ಇಎಕ್ಸ್‌ (ಜಪಾನ್ ಹೊರತು ಪಡಿಸಿ ಉಳಿದೆಲ್ಲ ಕಡೆಗಳಲ್ಲೂ ಲ್ಯಾನ್ಸರ್ ಹೆಸರನ್ನು ಬಳಸಲಾಗುತ್ತದೆ‌‌) ಏಷ್ಯಾ ಮತ್ತು ಫೆಸಿಫಿಕ್ (ಮಲೇಷಿಯಾ, ಇಂಡೊನೇಷ್ಯಾ, ಚೀನಾ, ಆಸ್ಟ್ರೇಲಿಯಾ, ನ್ಯೂಜಿಲ್ಯಾಂಡ್) ರಾಷ್ಟ್ರಗಳಲ್ಲಿ ಮಾರಾಟವಾಗುತ್ತಿದೆ. ದಕ್ಷಿಣ ಅಮೆರಿಕಾದಲ್ಲೂ ಮಾರಾಟವಾಗುತ್ತಿದೆ.
ಬಳಸಿದ ಎಂಜಿನ್‌ಗಳು
೪G೬೨/G೬೨B
೪G೩೨/G೩೨B
೪G೩೩/G೧೨B
೪G೧೧/G೧೧B
ಮೂರನೇ ತಲೆಮಾರು: ಲ್ಯಾನ್ಸರ್ ಫಿಯೋರ್(೧೯೮೨-೧೯೮೩)
ಒರೈಯನ್‌‌ ನ ೧,೨೪೪ ಮತ್ತು ೧,೪೧೦ ಸಿಸಿ ಪುನರಾವರ್ತನೆಯಾದ ೭೨ ಮತ್ತು ೮೨ ಅಶ್ವಶಕ್ತಿಯನ್ನೊಳಗೊಂಡ ಮಾದರಿಯೂ ತವರು ಮಾರುಕಟ್ಟೆಯಲ್ಲಿ ಲಭ್ಯವಿತ್ತು.(72 and 82 PS). ೧೦೫ ಅಶ್ವಶಕ್ತಿಯ (105 PS) ೧೪೦೦ ಜಿಟಿ ಟರ್ಬೊ ವನ್ನು ಸೆಪ್ಟೆಂಬರ್‌ ೧೯೮೨ರಲ್ಲಿ ಸೇರಿಸಲಾಯಿತು.
ಲ್ಯಾನ್ಸರ್ ಫಿಯೋರ್‌/ಮೂರನೇ ತಲೆಮಾರನ್ನು ಅಕ್ಟೋಬರ್‌ ೧೯೮೩ರಲ್ಲಿ ನಾಲ್ಕನೇಯದನ್ನು ಪರಿಚಯಿಸಿದಾಗ ನಿಲ್ಲಿಸಲಾಯಿತು, ಇದನ್ನು ಬಿಡುಗಡೆ ಮಾಡಿ ಎರೆಡು ವರ್ಷವೂ ಆಗಿರಲಿಲ್ಲ. ಆದರೆ ಆಸ್ಟ್ರೇಲಿಯಾದಲ್ಲಿ (ಜಾರುಬಾಗಿಲಿನ ಮಾದರಿಯೊಂದಿಗೆ), ೧೯೯೦ರ ವರೆಗೂ "ಮಿತ್ಸುಬಿಷಿ ಕೋಲ್ಟ್" ಎಂಬ ಗುರುತಿನಡಿ ತಯಾರಿಕೆ ಮುಂದುವರೆಯಿತು. ಆರ್‌ಡಬ್ಲು‌ಡಿ ಲ್ಯಾನ್ಸರ್‌ ಇಎಕ್ಸ್‌ ಹೆಚ್ಚಿನ ಮಾರುಕಟ್ಟೆಗಳಲ್ಲಿ ಬಹಳ ಕಾಲ ಉಳಿಯಿತು.
ನಾಲ್ಕನೇ ತಲೆಮಾರು (೧೯೮೩-೧೯೮೮)
ಸಿ೧೦ ಸರಣಿಯ ಬಿಡುಗಡೆಯೊಂದಿಗೆ ಮಿರಾಜ್‌‌‌ ಸಲೂನ್‌ ಮತ್ತು ಲ್ಯಾನ್ಸರ್ ಫಿಯೋರ್‌ (ರಫ್ತಿಗಾಗಿ ಮಾತ್ರ ಲ್ಯಾನ್ಸರ್‌ನ್ನು) ಕಾರುಗಳೂ ಹಾಗೆಯೇ ಉಳಿದವು. ಕಂಪ್ಯೂಟರ್ ನಿಯಂತ್ರಿತ ಎಂಜಿನ್ ತಂತ್ರಜ್ಞಾನದೊಂದಿಗೆ ಹೆಚ್ಚಿನ ಕಾರ್ಯ ಕ್ಷಮತೆಗಾಗಿ ೧೨೦ps ಬಲದ ೧.೬-ಲೀ ಟರ್ಬೊ ಚಾರ್ಜ್ಡ್‌‌ ವಿದ್ಯುಜ್ಜನಿತ ಇಂಧನ ಹಾಕಬಹುದಾದ ಹೊಸ ಲ್ಯಾನ್ಸರ್ ಫಿಯೋರ್‌‌ನ್ನು ತಯಾರಿಸಲಾಯಿತು. ಎಣ್ಣೆಯನ್ನು ಉಳಿಸುವ ಸಲುವಾಗಿ ೧.೮-ಲೀ "ಸಿರಿಯಸ್‌" ಡೀಸಲ್ ಎಂಜಿನ್‌‌ನ್ನು ಸೇರಿಸುವುದರೊಂದಿಗೆ ೧.೫-ಲೀಟರ್ ಎಮ್‌ಡಿ (ಮಾಡ್ಯೂಲೇಟೇಡ್ ಡಿಸ್‌ಪ್ಲೇಸ್‌ಮೆಂಟ್‌) ಎಂಜಿನನ್ನು ಮಿತ್ಸುಬಿಷಿ ಮೊಟಾರ್ಸ್‌ ಅಭಿವೃದ್ಧಿಗೊಳಿಸಿದರು ಮತ್ತು ಮೊದಲ ಬಾರಿಗೆ ಮಾರುಕಟ್ಟೆಗೆ ಪರಿಚಯಿಸಿದರು.
೧೯೮೫ರಲ್ಲಿ, ಲ್ಯಾನ್ಸರ್‌ ವ್ಯಾಗನ್‌/ಕಾರ್ಗೊ (ಮಿರಾಜ್‌‌‌ ವ್ಯಾಗನ್‌/ವ್ಯಾನ್ ಎಂದೂ ಮಾರಾಟ ಮಾಡಲಾಗುತಿತ್ತು)ವನ್ನು ಹೆಚ್ಚಿದ ಗ್ರಾಹಕರ ಅಗತ್ಯಗಳಿಗೆ ಪರಿಹಾರವನ್ನೊದಗಿಸಲು ಮತ್ತು ಸರ್ವತೋಮುಖವಾಗಿ ಲ್ಯಾನ್ಸರ್‌ ಲೈನ್‌ಅಪ್‌ನ್ನು ವಿಸ್ತರಿಸಿತು. ಇದು ಅಸಾಮಾನ್ಯವಾದ ಹಿಂಭಾಗದ ಲೈಟ್‌ಗಳನ್ನು ಹೊಂದಿತ್ತು. ನಂತರದ ವರ್ಷಗಳಲ್ಲಿ ಪೂರ್ಣ ಪ್ರಮಾಣದ ೧.೮-ಲೀಟರ್ ಎಂಜಿನನ್ನು ಹೊಂದಿರುವ ನಾಲ್ಕು ಚಕ್ರ ಚಾಲಿತ ವ್ಯಾಗನ್‌ ಮಾದರಿಯನ್ನು ಸೇರ್ಪಡೆಗೊಳಿಸಲಾಯಿತು. ಜಪಾನ್‌ ಮತ್ತು ಕಡಲಾಚೆಯ ಮತ್ತಿತರೆಡೆಯಲ್ಲಿಯೂ ಈ ಮಾದರಿಯು ವಾಣಿಜ್ಯ ಮತ್ತು ವಯಕ್ತಿಕ ಉದ್ದೇಶಗಳ ಬಳಕೆಗಳೆರಡರಲ್ಲೂ ಜನಪ್ರಿಯತೆಯನ್ನು ಗಳಿಸಿತು. ವ್ಯಾಗನ್‌ ರೂಪಾಂತರದ ಮಿರಾಜ್‌‌‌/ಲ್ಯಾನ್ಸರ್‌‌ನ ಐದನೇ ತಲೆಮಾರಿಲ್ಲದ ಕಾರಣ, ೧೯೯೧ರ ವರೆಗೂ ಇದರ ತಯಾರಿಕೆ ಮುಂದುವರೆಯಿತು.
ಈ ಮಾದರಿಯನ್ನು ಮೂಲ ಪ್ರೊಟಾನ್‌ ಸೆಡನ್‌ನ್ನಾಧರಿಸಿ ತಯಾರಿಸಿದ್ದಾದರೂ ಸಾ‌ಗಾವು ೨೦೦೮ರವರೆಗೂ ತಯಾರಗುತಿತ್ತು. ಆದಾಗ್ಯೂ ಫಿಲಿಪೈನ್ಸ್‌‌ನಲ್ಲಿ ಈ ತಲೆಮಾರಿನ ಲ್ಯಾನ್ಸರ್‌‌ನ್ನು ಮಿತ್ಸುಬಿಷಿ ಮಾರಾಟಗಾರರು ಮಾರಲಿಲ್ಲ.
ಐದನೇ ತಲೆಮಾರು (೧೯೮೮-೧೯೯೧)
೧೯೮೮ರಲ್ಲಿ ಎರೋಡೈನಾಮಿಕ್ ರೀತಿಯಲ್ಲಿ ಕಾಣುವ ಲ್ಯಾನ್ಸರ್‌‌ನ್ನು ಗ್ಯಾಲೆಂಟ್ ಆಕಾರದಲ್ಲಿ ಬಿಡುಗಡೆಗೊಳಿಸಲಾಯಿತು. ಐದು ಬಾಗಿಲಿನ ಲಿಫ್ಟ್‌ಬ್ಯಾಕನ್ನು ಈ ಹಂತಕ್ಕೆ ಸೇರಿಸಲಾಯಿತು. ಸ್ಟೇಶನ್‌ ವ್ಯಾಗನ್‌ ತನ್ನ ಹಳೆಯ ತಳಹದಿ ಮತ್ತು ರೂಪದಲ್ಲಿ ಮುಂದುವರೆಯಿತು. ‍ಜಪಾನ್‌‍ನಲ್ಲಿ, ಜಾರುಬಾಗಿಲುಗಳು ಮಿರಾಜ್‌‌‌‌ನಲ್ಲಿ ಮತ್ತು ಲಿಫ್ಟ್‌ಬ್ಯಾಕ್‌ಗಳು ಲ್ಯಾನ್ಸರ್‌ಗಳಲ್ಲಿ ಮಾತ್ರ ದೊರೆಯುತ್ತಿದ್ದಾಗ, ಸೆಡನ್‌ಗಳು(ಮುಚ್ಚುಕಾರು) ಮತ್ತು ಜಾರುಬಾಗಿಲುಗಳು ಲ್ಯಾನ್ಸರ್ ‌ಅಥವಾ ಮಿರಾಜ್‌‌‌ ಹೆಸರಿನಡಿಯಲ್ಲಿ ಲಭ್ಯವಾಗತೊಡಗಿತು. ಆಸ್ಟ್ರೇಲಿಯಾದಲ್ಲಿ ೧೯೭೮ ಮಿರಾಜ್‌‌‌/ಲ್ಯಾನ್ಸರ್ ಫಿಯೋರ್,‌ ಕೋಲ್ಟ್ ಎನ್ನುವ ಹೆಸರಿನಡಿ ದೊರೆಯುತ್ತಿದ್ದಾಗ, ಎಲ್ಲಾ ಹೊಸ ಕಾರಿನ ಮಾದರಿಗಳನ್ನೂ ಮಿತ್ಸುಬಿಷಿ ಲ್ಯಾನ್ಸರ್ ಎಂದು ಮಾರಾಟವಾಗುತ್ತಿತ್ತು, ಮೊದಲು ಸಿಎ ಸರಣಿಗಳೆಂದು ವಿನ್ಯಾಸಗೊಳಿಸಲಾಗಿತ್ತು ಮತ್ತು ೧೯೯೦ರ ನಂತರ ಸಿಬಿ ಎಂದಾಯಿತು. ಯುರೋಪ್‌ನಲ್ಲಿ ನಾಲ್ಕು ಮತ್ತು ಐದು ಬಾಗಿಲುಗಳ ರೂಪಾಂತರಗಳನ್ನೆಲ್ಲವನ್ನೂ ಲ್ಯಾನ್ಸರ್‌‌ಗಳೆಂದು ಕರೆಯುತ್ತಿದ್ದರು‌. ಯುರೋಪಿಯನ್ ಮಾರುಕಟ್ಟೆಯಲ್ಲಿ ಲಭ್ಯವಾಗುತ್ತಿದ್ದವೆಂದರೆ ೬೫ ಅಶ್ವಶಕ್ತಿ ೧.೨-ಲೀಟರ್‌ ೪G೧೬ (ಗ್ರೀಸ್ ಮಾತ್ರ) ದಿಂದ ೧೨೫ ಅಶ್ವಶಕ್ತಿ ೧.೬-ಲೀಟರ್‌ ೧೬-ಕವಾಟದವರೆಗಿನವು, ಮತ್ತು ೧.೮-ಲೀಟರ್‌ ಡೀಸೆಲ್‌ನದಾಗಿದ್ದವು.
ಜಪಾನಿನಲ್ಲಿ‌, ನಾಲ್ಕು ಚಕ್ರ ಚಾಲಿತ ರೂಪಾಂತರಗಳೂ ಲಭ್ಯವಿದ್ದವು, ಅವು ಕರ್ಬೊರೇಟರ್‌ನ್ನು ಅಳವಡಿಸಿದ ೧.೫-ಲೀಟರ್‌, ೧.೬-ಲೀಟರ್‌ ಇಂಧನ ಹಾಕಬಹುದಾದ ೧೬-ಕವಾಟ, ೧.೬ ಟರ್ಬೊ ೧೬V, ಅಥವಾ ೧.೮ ಡೀಸೆಲ್‌ನದಾಗಿದ್ದವು‌.
ಆಸ್ಟ್ರೇಲಿಯಾದಲ್ಲಿ ಸಿಎ/ಸಿಬಿ ಸರಣಿಗಳು ಐದು ಚಕ್ರಗಳ ಲಿಫ್ಟ್‌ಬ್ಯಾಕ್ ರೂಪಾಂತರಗಳು, ಆರನೇ ತಲೆಮಾರಿನ (ಸಿಸಿ) ಲ್ಯಾನ್ಸರ್‌ನೊಂದಿಗೆ‌ ೧೯೯೨ರಿಂದ ೧೯೯೬ರ ವರೆಗೂ ಮಾರಾಟ ಮಾಡಲಾಗುತಿತ್ತು. ಅನುಮಾನಕ್ಕೆ ಎಡೆಮಾಡಿಕೊಡುವಂತೆ ೧೯೯೨ನ ನಂತರ ಮಾರಾಟ ಮಾಡಲಾದ ಲಿಫ್ಟ್‌ಬ್ಯಾಕ್‌ ಕಾರುಗಳಿಗೂ "ಸಿಸಿ" ಮಾದರಿಯ ವಿನ್ಯಾಸವನ್ನೇ ನೀಡಲಾಗಿತ್ತು, ಅನಂತರದ ಮಾದರಿಗಳಿಗೂ ಇದನ್ನೇ ಬಳಸಲಾಗಿತ್ತು.
ಆರನೇ ತಲೆಮಾರು (೧೯೯೧-೧೯೯೫)
೧೯೯೧ರಲ್ಲಿ ಮಾತ್ರ ಮಿರಾಜ್‌‌‌ ಮತ್ತು ಲ್ಯಾನ್ಸರ್‌ಗಳ ನಡುವೆ ಹೆಚ್ಚಿನ ವ್ಯತ್ಯಾಸಗಳು ಕಂಡುಬಂದವು. ಎರಡೂ ಒಂದೇ ತಳಹದಿಯಿಂದ ಬಂದಿದ್ದರೂ, ಲ್ಯಾನ್ಸರ್‌ ಸೆಡನ್‌ ನಾಲ್ಕು ಬಾಗಿಲಿನ ಮಿರಾಜ್‌‌‌‌ಗಿಂತ ಭಿನ್ನವಾದ ಲೋಹದ ಹೊರಮೈಯನ್ನು ಹೊಂದಿತ್ತು. ಮಿರಾಜ್‌‌‌‌ಗಳನ್ನು ಉತ್ತರ ಅಮೇರಿಕಾದಲ್ಲಿ ಏಗಲ್ ಸಮಿತ್ ಹೆಸರಿನಡಿಯಲ್ಲಿ ಮಾರಲಾಯಿತು. ಮಿನಿವ್ಯಾನ್‌ ಮಾದರಿಗಳಾದ ಮಿತ್ಸುಬಿಷಿ ಸ್ಪೇಸ್ ರನ್ನತ್ ಮತ್ತು ಮಿತ್ಸುಬಿಷಿ ಚಾರಿಯಟ್‌, ಯಾಂತ್ರಿಕವಾಗಿ ಒಂದೇ ಮಾದರಿಯವಾಗಿವೆ. ೧೯೯೩ರಲ್ಲಿ ಲಿಬೆರೊ ಹೆಸರಿನ ಲ್ಯಾನ್ಸರ್‌ ವ್ಯಾಗನ್‌ ಜಪಾನ್‌ನಲ್ಲಿ ಬಿಡುಗಡೆಯಾಯಿತು.
NiCd ಬ್ಯಾಟರಿಯಿಂದ ಚಾಲಿತ ವಿದ್ಯುತ್ತಿನ ರೂಪಾಂತರವನ್ನು ಲಿಬೆರೊ ಇವಿ ಎಂಬ ಹೆಸರಿನಡಿಯಲ್ಲಿ ಬಿಡುಗಡೆ ಮಾಡಲಾಯಿತು. ಕೇವಲ ೧.೬ ಲೀಯಿರುವ ವಿ೬ನ್ನು ಪರಿಚಯಿಸಲಾಯಿತು, ಇದು ಅತ್ಯಂತ ಚಿಕ್ಕ ಗಾತ್ರದ ವಿ೬ ಆಯಿತು. ಹೆಚ್ಚಿನ ಕಾರ್ಯಕ್ಷಮತೆಯನ್ನು, ಟರ್ಬೊ ಚಾರ್ಜ್ಡ್‌‌ಜಿಎಸ್‌ಆರ್‌ ರೂಪಾಂತರವನ್ನು ಲ್ಯಾನ್ಸರ್ ಎವಲ್ಯೂಶನ್‌ (ಅಥವಾ 'ಲ್ಯಾನ್ಸರ್‌ ‌ ಎವೊ')ವನ್ನಾಧರಿಸಿ, ಗ್ಯಾಲೆಂಟ್ ವಿಆರ್‌-೪ ರ್ಯಾಲೀ ಕಾರನ್ನು ಬಳಸಿ ಸೆಪ್ಟೆಂಬರ್‌ ೧೯೯೩ರಿಂದ ಬಿಡುಗಡೆಗೊಳಿಸಲಾಯಿತು.
ಮಿರಾಜ್‌‌‌ ಆಸ್ಟೀ ಕೂಪ್‌ನ್ನು ಜಪಾನಿನಲ್ಲಿ ಲ್ಯಾನ್ಸರ್‌ ಕೂಪ್ ಎಂದು ಅನೇಕ ರಫ್ತು ಮಾರುಕಟ್ಟೆಗಳಲ್ಲಿ ಮಾರಲಾಯಿತು.
ಆರನೇ ತಲೆಮಾರಿನ ಲ್ಯಾನ್ಸರ್‌ನ್ನು ಪ್ರೊಟಾನ್‌ ವಿರ ಸೆಡನ್‌ ಎಂದೂ ಮತ್ತು ೧.೩, ೧.೫, ೧.೬ ಮತ್ತು ೧.೮ ಲೀ ಎಂಜಿನ್ ಸಾಮರ್ಥ್ಯದ ೫-ಬಾಗಿಲಿನ ಜಾರುಬಾಗಿಲು ಮಾದರಿಗಳು ಮಲೇಷ್ಯಾದಲ್ಲಿ ೧೯೯೩ರಲ್ಲಿ ಮತ್ತೆ ಕಾಣಿಸಿಕೊಂಡವು. ಅತ್ಯಂತ ಕಡಿಮೆ ಬಾಳಿಕೆಯ ೨.೦ ಲೀ ಡೀಸೆಲ್ ಮಾದರಿಗಳೂ ಲಭ್ಯವಿದ್ದವು. ಪ್ರಸ್ತುತ, ಪ್ರೊಟಾನ್‌ ಸಾ‌ಗನ ನಂತರದ ದೀರ್ಘ ಮಾರುಕಟ್ಟೆಯಲ್ಲುಳಿದ ಕಾರಾದ ಪ್ರೊಟಾನ್‌ ಮಾದರಿಗಳು ಮಲೇಷ್ಯಾದಲ್ಲಿ ಬಂದ ನಂತರ ಇದರ ಉತ್ಪಾದನೆಯನ್ನು ನಿಲ್ಲಿಸಲಾಯಿತು, ಇದೂ ಸಹ ಮೊದಲಿನ ಲ್ಯಾನ್ಸರ್‌ ಮಾದರಿಯನ್ನಾಧರಿಸಿತ್ತು. ಪ್ರೊಟಾನ್‌ ವಿರದ ಸ್ಥಾನವನ್ನು ಇತ್ತೀಚೆಗೆ ಪ್ರೊಟಾನ್‌‌ನ ಹೊಸ ಮಾದರಿಯಾದ ಪ್ರೊಟಾನ್‌ ಪರ್ಸೋನ ಆಕ್ರಮಿಸಿತು.
ಆಸ್ಟ್ರೇಲಿಯಾ (೧೯೯೨–೧೯೯೬)
ಆಸ್ಟ್ರೇಲಿಯಾದಲ್ಲಿ ಈ ತಲೆಮಾರನ್ನು ವ್ಯವಹಾರಿಕವಾಗಿ ಸಿಸಿ ಸರಣಿಗಳೆಂದು ಕರೆಯಲಾಯಿತು. ಇದು ೨-ಬಾಗಿಲಿನ ಕೂಪ್‌ ಹಾಗೂ ೪-ಬಾಗಿಲಿನ ಸೆಡನ್‌, ವ್ಯಾಗನ್‌ ಮತ್ತು ೫-ಜಾರು ಬಾಗಿಲಿನ (ಹಿಂದಿನ ತಲೆಮಾರಿನ ಮುಂದುವರಿಕೆಗಳು) ಎಂದು ಮಾರಲಾಯಿತು. ಗಿಎಲ್‌ ಟ್ರಿಮ್ ಮಾದರಿಯು ಕಾರ್ಬುರೇಟರ್ ಆಂತರಿಕ ದಹನ ಎಂಜಿನನ್ನು ಬಳಸಿದ ಕೊನೆಯ ಲ್ಯಾನ್ಸರ್‌ ಆಗಿದೆ. ಉಳಿದವುಗಳು ವಿದ್ಯುಜ್ಜನಿತ ಇಂಧನ ಒಳಸೇರಿಕೆ ಎಂಜಿನನ್ನು ಬಳಸಿದ್ದವು. ಈ ತಲೆಮಾರನ್ನು ೧೯೯೬ರಲ್ಲಿ ಜನಪ್ರಿಯ ಚಿಇ ಸರಣಿಯ ಮಾದರಿಗಳು ಆಕ್ರಮಿಸುವ ವರೆಗೆ ಮಾರಲಾಯಿತು.
೭ನೇ ತಲೆಮಾರು (೧೯೯೫ -೨೦೦೦)
೧೯೯೫ರಲ್ಲಿ ಲ್ಯಾನ್ಸರ್ ತನ್ನ ೭ನೇ ತಲೆಮಾರಿನ ಆವೃತ್ತಿಗಾಗಿ ತನ್ನ ಇತ್ತೀಚಿನ ಮಾದರಿಯ ವಿನ್ಯಾಸದ ಆಧಾರದಲ್ಲಿ ನವೀಕೃತಗೊಂಡಿತು. ಇವೊ ಮಾದರಿಯ ಹೊರತಾಗಿ ಲ್ಯಾನ್ಸರ್‌ ದೀರ್ಘಸ್ಥಾಪಿತ ಫಾರ್ಮುಲದ ಮಾದರಿಯಲ್ಲೆ ಮುಂದುವರೆಯಿತು. ಸೆಡನ್ ಮತ್ತು ವ್ಯಾಗನ್ (ಜಪಾನ್‌ನಲ್ಲಿ ಲಿಬೆರೊ) ತನ್ನ ಮಿರಾಜ್‌‌ ಮಾದರಿಗೆ ಸಂಬಂಧಿಸಿದಂತೆ ಪ್ರಸ್ತಾವನೆಯನ್ನು ಸಲ್ಲಿಸಿತ್ತು. ಕೊಪ್ ಜಪಾನ್‌ನಲ್ಲಿ ಮಿರಾಜ್‌‌ ಆ‍ಯ್‌ಸ್ಟಿ ಎಂದು, ಬೇರೆಡೆ ಲ್ಯಾನ್ಸರ್ ಕೊಪ್‌ ಹೆಸರಿನಲ್ಲಿ ಮುಂದುವರೆಯಿತು. ಟರ್ಬೊಚಾರ್ಜ್‌‍ನ ಜಿಎಸ್‌ಆರ್ ಆವೃತ್ತಿಯು ೧೯೯೦ರ ಕೊನೆಯ ಭಾಗದವರೆಗೂ ಮಾರಾಟವಾಯಿತು. ಈ ಕಾರಿನ ತಳಹದಿಯು ಸಹ ಮಿರಾಜ್‌‌‌‌ನ ವಿನ್ಯಾಸದಲ್ಲೇ ಮೂಡಿಬಂದಿತ್ತು. ಇದು ಉತ್ತರ ಅಮೆರಿಕಾ ಮತ್ತು ಇತರೆ ಮಾರುಕಟ್ಟೆಗಳಲ್ಲಿ ಗುರುತಿಸಿಕೊಂಡಿತ್ತು.
೧೯೯೬ರಿಂದ ೨೦೦೪ರವರೆಗೆ ಮಿತ್ಸುಬಿಷಿ ಕರಿಸ್ಮ ಯುರೋಪ್‌ನಲ್ಲಿ ಅಭಿವೃದ್ಧಿಯಾಗಿ ಮಿತ್ಸುಬಿಷಿ ಲ್ಯಾನ್ಸರ್‌ನ ಬದಲಾಗಿ ಕೆಲವು ಮಾರುಕಟ್ಟೆಗಳಲ್ಲಿ ಕಾಣಿಸಿಕೊಂಡಿತು.
ಲ್ಯಾನ್ಸರ್ ಇವೆಲ್ಯುಷನ್-V ಒಂದೇ ಡಬ್ಲ್ಯುಆರ್‌ಸಿ ವಿನ್ಯಾಸಕಾರರ ಚಾಂಪಿಯನ್‌ಶಿಪ್‌ನ್ನು ಪಡೆದುಕೊಳ್ಳುವಲ್ಲಿ ಮಿತ್ಸುಬಿಷಿಯ ಲ್ಯಾನ್ಸರ್ ಇವೆಲ್ಯುಷನ್ ಮುಖ್ಯ ಪಾತ್ರವಹಿಸಿತು. ಚಾಲಕ ಟೊಮಿ ಮೆಕಿನೆನ್ ನಾಲ್ಕು ಡಬ್ಲ್ಯುಆರ್‌ಸಿ ಚಾಲಕರ ಚಾಂಪಿಯನ್‌ಷಿಪ್‌ನ್ನು ೧೯೯೬ - ೧೯೯೯ರಲ್ಲಿ ಮಿತ್ಸುಬಿಷಿ ಲ್ಯಾನ್ಸರ್ ಇವೆಲ್ಯುಷನ್‌-III, IV, V, ಮತ್ತು VI ಚಲಾಯಿಸಿ ಪಡೆದುಕೊಂಡನು.
ಆಸ್ಟ್ರೇಲಿಯಾ (೧೯೯೬–೨೦೦೪)
ಆಸ್ಟ್ರೇಲಿಯಾದಲ್ಲಿ ೭ನೇ ಆವೃತ್ತಿ ೧೯೯೬ರಿಂದ ೨೦೦೪ರವರೆಗೆ ಮಾರಾಟ ಕಂಡಿತು. ಇದನ್ನು ಸಿಈ ಸರಣಿಯಂತೆ ವಿನ್ಯಾಸಗೊಳಿಸಲಾಗಿತ್ತು. ಹಳೆ ತಲೆಮಾರಿನ ಕಾರುಗಳಂತೆ ಇದು ಹಲವು ವೈವಿಧ್ಯಮಯ ಶೈಲಿಗಳಲ್ಲಿ ಲಭ್ಯವಿದೆ, ಇದು ತನ್ನ ಗ್ರಾಹಕರ ಸಂಖ್ಯೆಯನ್ನು ಹೆಚ್ಚಿಸಿಕೊಳ್ಳುವಲ್ಲಿ ಸಹಕಾರಿಯಾಯಿತು. ಪರಿಚಯಿಸಲಾದ ಸ್ಪೋರ್ಟೀ ಎಮ್‌ ಆರ್ ಕೊಪ್‌ನಿಂದ ಈ ವಿನ್ಯಾಸವು ಯುವ ಗ್ರಾಹಕರನ್ನು ಗುರಿಯಾಗಿಸಿಕೊಳ್ಳುವಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿತು.
ಸ್ಟೇಷನ್‌ ವ್ಯಾಗನ್ ಸಿಈ ಮಾದರಿಯಾಗಿತ್ತಾದರೂ ಮೂಲಭೂತವಾಗಿ ಹಳೆಯ ತಲೆಮಾರಿನೊಂದಿಗೆ ಮುಂದುವರೆಯಿತು. ಅನೇಕ ವೇಳೆ ಡೀಲರ್‌ಗಳು ಹೆಚ್ಚು ರಿಯಾಯಿತಿ ನೀಡಿದ್ದರಿಂದ ಸ್ಪರ್ಧೆಯೇ ಏರ್ಪಡದೆ ಈ ಮಾದರಿಯು ಬಹು ಕಾಲದವರೆಗೆ ಅಸಾಧಾರಣ ರೀತಿಯಲ್ಲಿ ಮಾರಾಟಗೊಂಡಿತು. ಈ ಮಾದರಿಯ ಮಾರಾಟದ ಕೊನೆ ದಿನಗಳಲ್ಲಿ ಮಿತ್ಸುಬಿಷಿ ಕೆಲವು ಸೀಮಿತ ಆವೃತ್ತಿಯ ಮಾದರಿಗಳನ್ನು (ಜಿಎಲ್‌ಐ ಆಧಾರಿತ) ತನ್ನ ಉಳಿದ ಪ್ರತಿಸ್ಪರ್ಧಿಗಳೊಂದಿಗೆ ಸ್ಪರ್ಧಿಸಲು ಪರಿಚಯಿಸಿತು. ಈ ಆವೃತ್ತಿಯ ವಿಶಿಷ್ಟವೆಂದರೆ ಅದು ಸ್ಪೋರ್ಟ್ಸ್ ಕಾರಿನಂತಹ ಒಳವಿನ್ಯಾಸದೊಂದಿಗೆ ಹೆಚ್ಚು ಸುಧಾರಿತ ಮಾದರಿಯಲ್ಲಿ ಪರಿಚಯಿಸಲ್ಪಟ್ಟಿತ್ತು. ಹಾಗೆಯೇ ಈ ತಲೆಮಾರು ತನ್ನ ಉತ್ಪಾದನೆಯುದ್ದಕ್ಕೂ ಒಳ್ಳೆಯ ಮಾರಾಟವನ್ನು ಕಂಡಿತು.
ಆದಾಗ್ಯೂ ತನ್ನ ೮ನೇ ಆವೃತ್ತಿಯ ಲ್ಯಾನ್ಸರ್‌ ಸಿಡಿಯವನ್ನು ೨೦೦೦ರಲ್ಲಿ ಪರಿಚಯಿಸಿತು, ಈ ಸಿಈ ಆವೃತ್ತಿಯು ೨೦೦೪ರ ಮಧ್ಯ ಭಾಗದವರೆಗೂ ಇದರ ಮಾರಾಟ ಮುಂದುವರೆಯಿತು. ಸೆಡನ್ ಜಿಎಲ್‌ಐ ಮಾದರಿಯಲ್ಲಿ ಲಭ್ಯವಾಗುತ್ತಿದ್ದ ಇದು ೨೦೦೩ರಲ್ಲಿ ನಿಂತುಹೋಯಿತು. ಕೊಪ್ ಸುಧಾರಿತವಾಗಿದ್ದು ಈಗ ಅದು ಕೇವಲ ಜಿಎಲ್‌ಐ ಮತ್ತು ಎಮ್‌ಆರ್‌ ಟ್ರಿಮ್ಸ್‌ಗಳಲ್ಲಿ ಲಭ್ಯವಿದೆ.
ಇದರ ಅನುಪಸ್ಥಿತಿಯಲ್ಲಿ ಲ್ಯಾನ್ಸರ್ ಇವೆಲ್ಯುಷನ್ ತನ್ನ ಸ್ಥಾನವನ್ನು ಯುವ ಕಾರು ಗ್ರಾಹಕರರಿಂದ ಮತ್ತು ಜಪಾನಿಯನ್ನರ ಕಾರು ಕಾರ್ಯಕ್ಷೇತ್ರದಲ್ಲಿನ ಬದಲಾದ ಮಾರುಕಟ್ಟೆಯ ಪರಿಣಾಮವಾಗಿ ತನ್ನ ಸ್ಥಾನದಲ್ಲಿ ಏರಿಕೆ ಕಂಡಿತು. ಹೊಗೆ ಹೊರ ಹೋಗುವ ವ್ಯವಸ್ಥೆ, ಸಸ್ಪೆನ್ಷನ್ ಮತ್ತು ಮಾರುಕಟ್ಟೆ ಸ್ಟೆರಿಯೊಸ್ ಮತ್ತು ಇವೆಲ್ಯುಷನ್‌ ಬಾಡಿ ಕಿಟ್ ಸೇರಿದಂತೆ ಕೆಲವು ಮಹತ್ತರ ಬದಲಾವಣೆಗಳಾದವು.
ಶ್ರೇಣಿ I (೯೬ -೯೮ ) ಮತ್ತು ಶ್ರೇಣಿ II (೯೮-೯೯ )
ಶ್ರೇಣಿ III (೯೯-೦೩)
ಶ್ರೇಣಿ IV (೦೨-೦೪)  ಕೂಪ್‌
ಇಂಡೊನೇಷ್ಯಾ (೧೯೯೭-೨೦೦೨)
ಎರಡು ರೀತಿಯಲ್ಲಿ ಲಭ್ಯ (೧೯೯೭–೨೦೦೨) ಮುಂಭಾಗ ಮತ್ತು ಹಿಂಭಾಗದ ಕಳ್ಳರಿಂದ ರಕ್ಷಾಕವಚ, ಗಾಳಿಚೀಲ, ಮಂಜುದೀಪ, ಅಲಂಕಾರಿಕ ವಸ್ತುಗಳನ್ನು ಒಳಗೊಂಡಿರುತ್ತದೆ.
೨೦೦೧ರಲ್ಲಿ ಫೇಸ್‌ಲಿಫ್ಟ್ ಮಾದರಿಯು ಫಿಲಿಪೈನ್ಸ್‌ ಆವೃತ್ತಿಯಲ್ಲಿ ಹೊರಬರುತ್ತದೆ. ಒಂದು ಪ್ರತ್ಯೇಕ ಭಾಗದ ಹೆಡ್‌ಲೈಟ್, ಉದ್ದದ ಬಂಪರ್‌ಗಳು, ಲಂಬವಾದ ಕ್ರೋಮ್ ಗ್ರಿಲ್ಲ್, ಮತ್ತು ೧೫ ಇಂಚಿನ ಮಿಶ್ರಲೋಹದ ಚಕ್ರಗಳು ಇವುಗಳಲ್ಲಿ ಎರಡು ವಿಧ ಎಸ್ಇಐ ಮತ್ತು ಜಿಎಲ್‌ಎಕ್ಸ್‌ಐ. ಈ ಮಾದರಿಯು ೨೦೦೨ರ ಡಿಸಂಬರ್‌ನಲ್ಲಿ ಸ್ಥಗಿತಗೊಂಡು ಬದಲಾಗಿ ಲ್ಯಾನ್ಸರ್ ಸೆಡಿಯಾವನ್ನು ಪರಿಚಯಿಸಲಾಯಿತು.
ವೆನಿಜ್ಯುವೆಲಾ: ಮಿತ್ಸುಬಿಷಿ ಲ್ಯಾನ್ಸರ್ (೧೯೯೬-೨೦೦೪); ಸಿಗ್ನೊ (೨೦೦೪-ಈ ವರೆಗೆ)
ವೆನಿಜ್ಯುವೆಲಾದಲ್ಲಿ ಈ ಮಾದರಿಯನ್ನು ೧೯೯೬ರಲ್ಲಿ ಮಿತ್ಸುಬಿಷಿ ಲ್ಯಾನ್ಸರ್‌ನ್ನು ಮೇಲೆ ತಿಳಿಸಲಾದ ವಿಶೇಷಗುಣ ಲಕ್ಷಣಗಳನ್ನು ಒಳಗೊಂಡಂತೆ ೨೦೦೪ರವರೆಗೆ ಪರಿಚಯಿಸಲಾಯಿತು. ಈ ಶ್ರೇಣಿಯು ಮಿತ್ಸುಬಿಷಿ ಸಿಗ್ನೊ ಎಂಬುದಾಗಿ ಮರುನಾಮಕರಣಗೊಂಡಿತಲ್ಲದೆ ಎಮ್‌ಎಮ್‌ಸಿ ಆಟೋಮೋಟರೈಜ್ ಪ್ಲಾಂಟ್‌ನಿಂದ ಸಂಯೋಜನೆಗೊಂಡಿತು. ಇದು ವೆನುಜ್ಯುವೆಲಾದಲ್ಲಿ ಲ್ಯಾನ್ಸರ್‌ನ ೮ನೇ ತಲೆಮಾರಿನ ಮಾದರಿಯ ಪರಿಚಯದವರೆಗೂ ಮಾರಾಟವಾಯಿತು. ಸಿಗ್ನೊ ಮಾದರಿಯ ಲಭ್ಯ ವೈವಿಧ್ಯಗಳೆಂದರೆ:
ಭಾರತ (೧೯೯೭ರಿಂದ ಇಲ್ಲಿಯವರೆಗೆ)
ಭಾರತದಲ್ಲಿ ಈ ಮಾದರಿಯು ಜೂನ್‌ ೧೯೯೮ರಲ್ಲಿ ಹಿಂದೂಸ್ತಾನ್ ಮೋಟರ್ ಲಿಮಿಟೆಡ್‌ನ ಸಂಯೋಜನೆಯಲ್ಲಿ ಮಿಟ್ಸಿಬಿಷಿ ಲ್ಯಾನ್ಸರ್ ಪರಿಚಯಿಸಲ್ಪಟ್ಟಿತು. ‍ಲಭ್ಯವಿರುವ ವಿವಿಧ ಮಾದರಿಗಳೆಂದರೆ
ಎಂಟನೇ ತಲೆಮಾರು (೨೦೦೦-೨೦೦೭)
೨೦೦೦ದ ವರ್ಷದಲ್ಲಿ ಎಂಟನೇ ತಲೆಮಾರಿನ ಲ್ಯಾನ್ಸರ್ ಸೆಡಿಯ ವನ್ನು ಮಿತ್ಸುಬಿಷಿ ಮಿಜುಷಿಮಾ ಪ್ಲಾಂಟ್‌ ನಿರ್ಮಾಣ ಮಾಡುವ ಮೂಲಕ ಜಪಾನ್‌ನಲ್ಲಿ ಬಿಡುಗಡೆಗೊಳಿಸಿತು. ಆದರೆ ಬಹುತೇಕ ಮಾರುಕಟ್ಟೆಯಲ್ಲಿ ೭ನೇ ತಲೆಮಾರಿನವುಗಳೇ ಚಾಲ್ತಿಯಲ್ಲಿದ್ದವು. ಹೊಸ ಮಾದರಿಯು ಸೆಡನ್ ಮತ್ತು ಸ್ಟೇಷನ್ ವ್ಯಾಗನ್‌ರೂಪದಲ್ಲಿ ಲಭ್ಯವಾಯಿತು. ರಫ್ತು ಮಾಡಿದ ಮಾದರಿಗಳ ಹೊರತಾಗಿ ಲ್ಯಾನ್ಸರ್‌ಗೆ ಸಂಬಂಧಪಡದೆ ಮೈರೇಜ್‌ ಜಪಾನ್‌ನಲ್ಲಿ ಪ್ರತ್ಯೇಕವಾಗಿದ್ದಿತು. ಯುರೋಪ್‌ನ ಕೆಲವು ದೇಶಗಳಲ್ಲಿ ಲ್ಯಾನ್ಸರ್ ಬಿಡುಗಡೆಗೆ ಅವಕಾಶ ಸಿಗಲಿಲ್ಲ. ಡಚ್ ಅಳತೆಗೆ ಸಮೀಪವರ್ತಿಯಾಗಿ ಕರಿಶ್ಮಾವನ್ನು ನಿರ್ಮಾಣ ಮಾಡಿತು ಹಾಗಾಗಿ ಇವೊ VII ಮಾದರಿಯ ತನ್ನ ಬೋರ್ ಅನ್ನು ಕರಿಶ್ಮಾ ಹೆಸರಿನಲ್ಲಿ ಮಾರಾಟ ಮಾಡಿತು. ಪ್ರಸ್ತುತ ೯ನೇ ತಲೆಮಾರಿನ ಈ ಕಾಲದಲ್ಲೂ ಜಪಾನ್‌ನಲ್ಲಿ "ಗ್ಯಾಲೆಂಟ್ ಪೋರ್ಟೀಸ್" ಎಂದೇ ಮಾರಾಟವಾಗುತ್ತಿದೆ.
ಉತ್ತರ ಅಮೆರಿಕಾದಲ್ಲಿ ಲ್ಯಾನ್ಸರ್ ಸಿಡಿಯ ೨೦೦೨ರಲ್ಲಿ ಮಿರಾಜ್‌‌ ಬದಲಾಗಿ ಪರಿಚಯಿಸಲ್ಪಟ್ಟಿತು. ಇದು ೨.೦ಲೀ.ಗೆ ೪ಜಿ೯೪ ಎಂಜಿನ್ ೧೨೦ ಅಶ್ವಶಕ್ತಿ (೯೨ಕಿ.ವ್ಯಾ) ಮತ್ತು130 lbft ಟಾರ್ಕ್‌ನ್ನು ಉತ್ಪಾದಿಸುತ್ತದೆ.
ಆಸ್ಟ್ರೇಲಿಯಾದಲ್ಲಿ, ಎಂಟನೇ ತಲೆಮಾರಿನ ಲ್ಯಾನ್ಸರ್‌ ‌ಸಿಜಿ ಶ್ರೇಣಿಯಲ್ಲಿ ೨.೦ ಲೀ ೪ಜಿ೯೪ ಎಂಜಿನ್‌ನೊಂದಿಗೆ ೨೦೦೨ರ ಜುಲೈನಲ್ಲಿ ಪರಿಚಯಿಸಲ್ಪಟ್ಟಿತು. ಏಳನೇ ತಲೆಮಾರಿನ ಸೆಡನ್ ಬದಲಿಗೆ ಇದನ್ನು ಹೊರತರಲಾಯಿತು ಮತ್ತು ಇದು ಏಳನೆ ತಲೆಮಾರಿನ ಯಶಸ್ವಿ ಕೊಪ್‌ನ ಜೊತೆಗೆ ಇದೂ ಮಾರಾಟವಾಯಿತು.
ಮಧ್ಯಮ ತಲೆಮಾರಿನ ಪರಿವರ್ತನೆ
೨೦೦೪ರಲ್ಲಿ ಲ್ಯಾನ್ಸರ್ ಬಹುವಾಗಿ ಒಳ ಮತ್ತು ಹೊರ ಮೇಲ್ಮೈ ಬದಲಾವಣೆಯನ್ನು ಕಂಡಿತು ಮುಂಭಾಗದ ನಾಮಫಲಕ ಮಿತ್ಸುಬಿಷಿ ಕಾರ್ಪೊರೇಟ್‌ನ ಸಾಲಿನೊಂದಿಗೆ ಹೊಸ ಲುಕ್ ಪಡೆಯಿತು, ಮುಂದೆ ಇದು ಲ್ಯಾನ್ಸರ್ ಇವೆಲ್ಯುಷನ್‌ಗಿಂತ ಭಿನ್ನವಾಯಿತಲ್ಲದೆ ಹೆಚ್ಚು ನವೀನವಾಗಿ ಕಾಣಿಸಿಕೊಂಡಿತು. ೨೦೦೬ರಲ್ಲಿ ಕಾರಿನ ಗ್ರಿಲ್ಲ್‌‌ನ್ನು ಮರು ವಿನ್ಯಾಸಗೊಳಿಸಲಾಯಿತು.
ಉತ್ತರ ಅಮೆರಿಕಾ
೨೦೦೫-೨೦೦೬ರ ವೇಳೆಗೆ ಉತ್ತರ ಅಮೆರಿಕಾದಲ್ಲಿ ಹೆಚ್ಚುವರಿ ವಿನ್ಯಾಸದಲ್ಲೂ ಸಣ್ಣ ಪ್ರಮಾಣದ ಬದಲಾವಣೆಯಾಯಿತು. ೨೦೦೫ ವರ್ಷದ ಮಾದರಿಯಲ್ಲಿ ಹೆಚ್ಚು ಫಿನ್ಸ್ ಬಳಸುವುದರೊಂದಿಗೆ ಉತ್ತರ ಅಮೆರಿಕಾದ ಗ್ಯಾಲೆಂಟ್‌ನಲ್ಲಿ ಸಮಾನತೆ ಕಾರಣ ಗ್ರಿಲ್ಲ್‌‌ನ್ನು ಬದಲಾಯಿಸಿತು. ೨೦೦೬ರ ಮಾದರಿಯಲ್ಲಿ ಫೆಷಿಯಾವನ್ನು ಮತ್ತೊಮ್ಮೆ ಬದಲಾಯಿಸಬೇಕಾಯಿತು ಕಾರಣ ಜನರಲ್ ಮೋಟರ್ಸ್‌ನ ವಿಭಾಗದ ಪೊಂಟಿಯಕ್‌ನ್ನು ಫೆಷಿಯ ಬಹುತೇಕ ಹೋಲುವುದಾಗಿ ಬಂದ ಗ್ರಾಹಕರ ದೂರುಗಳ ಮೇರೆಗೆ ಅದನ್ನು ಬದಲಾಯಿಸಿತಾದರೂ ಅದು ತನ್ನ ಹಿಂದಿನ ತಲೆಮಾರಿನ ಇವೆಲ್ಯುಷನ್‌ ಮಾದರಿಯಲ್ಲೇ ಮೂಡಿಬಂದಿತ್ತು.
ಮೆಕ್ಸಿಕೊದಲ್ಲಿ ಲ್ಯಾನ್ಸರ್ ಡಿಇ, ಇಎಸ್, ಎಲ್‌ಎಸ್ ಮತ್ತು ಜಿಎಸ್ ಟ್ರಿಮ್ಸ್ ಜೊತೆಗೆ ೨.೦ ಲೀ ಡಿಒಹೆಚ್‌ಸಿ ೪G೬೩ ಎಂಜಿನ್‌‌ನೊಂದಿಗೆ ಲಭ್ಯವಿದೆ. ಕೇವಲ ನಾಲ್ಕು ಬಾಗಿಲ ಸಲೂನ್ ಹೊರತಾಗಿ ಬೇರೆ ಯಾವ ಎಸ್ಟೆಟ್ ಶ್ರೇಣಿಗೂ ಲಭ್ಯವಿಲ್ಲ.
ರಾಲಿಯರ್ಟ್‌
೨೦೦೪ರಲ್ಲಿ ಉತ್ತರ ಅಮೆರಿಕಾ೨ ಹೆಚ್ಚುವರಿಯಾದ ಮಾದರಿಯಾದ ಲ್ಯಾನ್ಸರ್‌ನ ಸ್ಪೋರ್ಟ್‌ಬ್ಯಾಕ್ ಮತ್ತು ರಾಲಿಯರ್ಟ್‌ನ್ನು ಪಡೆದುಕೊಂಡಿತು. ನಂತರದಲ್ಲಿ ಇವೆಲ್ಯುಷನ್ ಮಾದರಿಯು ಈ ಆಧಾರದಲ್ಲಿ ಉತ್ತಮ ದಕ್ಷತೆಯನ್ನು ತೊರಿತು. ಆಸ್ಟ್ರೆಲಿಯನ್ ಲ್ಯಾನ್ಸರ್ ವಿಆರ್-ಎಕ್ಸ್. ಆಧಾರಿತವಾಗಿ ಸ್ಪೋರ್ಟ್‌ಬ್ಯಾಕ್ ಮತ್ತು ರಾಲಿಯರ್ಟ್ ಉತ್ತಮ ದರ್ಜೆಯ ಉಪಕರಣಗಳನ್ನು ಹೊಂದಿತ್ತು. ಅಲ್ಲದೆ ಮುಖ್ಯ ಬದಲಾವಣೆಯೆಂದರೆ ಈ ಕಾರು ಮಿತ್ಸುಬಿಷಿ ಎಸ್ ೨.೪ಲೀ ೪ಜಿ೬೯ ಎಂಜಿನ್(162 lbft160 hp ಸ್ಪೋರ್ಟ್‌ಬ್ಯಾಕ್ ಮತ್ತು ರಾಲಿಯರ್ಟ್ ಮೌಲ್ಯವರ್ಧಿತ ದರದೊಂದಿಗೆ162 lbft162 hp) ಸ್ಟಿಫರ್ ಸಸ್ಪೆನ್ಷಿಯನ್ ಬಳಕೆಯಿಂದಾಗಿ ಕಾರಿನ ಬಳಕೆಯಿಂದ ಕಾರಿನ ನಿಲು ಭಂಗಿಯು ೧ ಸೆಂಟಿಮೀಟರ್ ಕಡಿಮೆಗೊಳಿಸಿತಲ್ಲದೆ, ೧೬" ಅಲಯ್ ಚಕ್ರಗಳು ಮತ್ತು ಮುಂಭಾಗದ ಸೀಟುಗಳನ್ನು ಜಪಾನ್‌ನ ಮಿತ್ಸುಬಿಷಿ ಇವೆಲ್ಯುಷನ್ ಜಿಟಿ-ಎ, ಮಂಜು ದೀಪಗಳು, ಮತ್ತು ಏರೊಡೈನಾಮಿಕ್ ಪ್ಯಾಕೆಜ್‌ಗಳನ್ನು ಒಳಗೊಂಡಿತ್ತು. ರಾಲಿಯರ್ಟ್ ಸಹ ಕಾಸ್ಮೆಟಿಕ್ ರೇರ್ ಡಕ್ ಸ್ಪೊಯ್‌ಲರ್ ಮತ್ತು ಸ್ವಚ್ಚ ಹಿಂಬದಿಯ ದೀಪಗಳನ್ನು ಒಳಗೊಂಡಿತ್ತು. ಸ್ಪೋರ್ಟ್‌ಬ್ಯಾಕ್ ೪-ವೇಗದ ಐಎನ್‌ವಿಇಸಿಎಸ್-II ಆಟೊಮ್ಯಾಟಿಕ್ ಟ್ರಾನ್ಸ್‌ಮಿಷನ್ ಜೊತೆಗೆ ಆಯ್ಕೆ ರಹಿತ ಮ್ಯಾನ್ಯುಲ್ ಟ್ರಾನ್ಸ್‌ಮಿಷನ್‌ಅನ್ನು ಹೊಂದಿದ್ದು ರಾಲಿಯರ್ಟ್ ೫-ವೇಗದ ಮ್ಯಾನ್ಯುಲ್ ಟ್ರಾನ್ಸ್‌ಮಿಷನ್‌ ಮತ್ತು ಆಯ್ಕೆಯೊಂದಿಗೆ ೪-ವೇಗದ ಸ್ವಯಂಚಾಲಿತ ಉಪಕರಣಗಳನ್ನು ಹೊಂದಿದೆ. ಸ್ಪೋರ್ಟ್‌ಬ್ಯಾಕ್ ಸಹ ಚಿಕ್ಕ ಗಾತ್ರದ ಎಲ್‌ಎಸ್ ಟ್ರಿಮ್‌ ನಲ್ಲಿ ಲಭ್ಯವಿದೆ.
ಮಿತ್ಸುಬಿಷಿಯ ಆರ್ಥಿಕ ಸ್ಥಿತಿಯು ಕ್ಷೀಣಿಸುತ್ತಿದ್ದ ಮತ್ತು ಕಡಿಮೆ ಮಾರಾಟವಾಗುತ್ತಿದ್ದ ಸಂದರ್ಭದಲ್ಲಿ ಲ್ಯಾನ್ಸರ್ ಸ್ಪೊರ್ಟ್ಸ್‌ಬ್ಯಾಕ್‌ ಅನ್ನು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ರದ್ದುಪಡಿಸಲಾಯಿತು ಒಂದು ವರ್ಷದ ನಂತರ ಇದು ಪುನಃ ಮಾರಾಟಗೊಂಡಿತು. ಆದರೆ ಮಿತ್ಸುಬಿಷಿ ಲ್ಯಾನ್ಸರ್ ವ್ಯಾಗನ್‌ ಕೆನಡಾ, ಜಪಾನ್‌, ಯುರೋಪ್‌, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲ್ಯಾಂಡ್‌ನಲ್ಲಿ ಮಾರಾಟಗೊಂಡಿತು ಮತ್ತು ೨೦೦೯ರ ನಂತರದವರೆಗಾದರೂ ಇವು ಲಭ್ಯವಿವೆ.
ಆಸ್ಟ್ರೇಲಿಯಾ
೨೦೦೩ರ ಫೇಸ್‌ಲಿಪ್ಟ್ ಸಿಎಚ್ ಶ್ರೇಣಿಯು ಆಧುನಿಕರಿಸಿದ ವಿಆರ್-ಎಕ್ಸ್‌ಅನ್ನು ಪರಿಚಯಿಸಿದೆ,ಇದು ೧೬" ಅಲೊಯ್ಸ್, ಸ್ಟಿಪ್ಪರ್ ಸಸ್ಪೆನ್ಷನ್, ಕಾಯ ವಿನ್ಯಾಸದ ಕಿಟ್ ಮತ್ತು ಗೇರ್ ಶಿಫ್ಟರ್‌ನ್ನು ಲ್ಯಾನ್ಸರ್ ಇವೆಲ್ಯುಷನ್‌ನಿಂದ ಆಮದು ಮಾಡಿಕೊಂಡಿತು. ೨೦೦೪ರಲ್ಲಿ ಹೊಸ ಲ್ಯಾನ್ಸರ್ ವ್ಯಾಗನ್‌ನ್ನು ತನ್ನ ಹಳೆಯ ಪೂರ್ವದ ಮಾದರಿಯ ಬದಲಾಗಿ ಪರಿಚಯಿಸಲಾಯಿತು.
ಆಗಸ್ಟ್ ೨೦೦೫ನಲ್ಲಿ ಎಲ್ಲಾ ಲ್ಯಾನ್ಸರ್‌ಗಳು ೨.೪ ಲೀ ೪ಜಿ೬೯ಎಂಜಿನ್‌ ೧೧೫ ಕಿ.ವ್ಯಾ(೧೫೪ ಅಶ್ವಶಕ್ತಿ)ಮತ್ತು 220 Nm ಟಾರ್ಕ್ ಉತ್ಪಾದನೆಯ ದಕ್ಷತೆಯೊಂದಿಗೆ ಸುಧಾರಿತಗೊಂಡವು. ಹೀಗೆ ಸುಧಾರಿತಗೊಂಡ ಎಂಜಿನ್ ಸಹ ಟ್ರಿಮ್ ಮಟ್ಟದಲ್ಲಿ ಬದಲಾವಣೆಯನ್ನು ಕಂಡಿತು, ಇಎಸ್‌ ಮತ್ತು ಎಲ್‌ಎಸ್ ಸುಧಾರಿತ ಉಪಕರಣ ಮಾದರಿಗಳ ಒಳ ವಿನ್ಯಾಸ ಕಪ್ಪು ಬಣ್ಣದಿಂದ ಕೂಡಿದ್ದು ಅವು ಶ್ರೀಮಂತ ಗ್ರಾಹಕರನ್ನು ಸೆಳೆವ ಉದ್ದೇಶದ್ದಾಗಿವೆ. ವಿಆರ‍್-ಎಕ್ಸ್‌ ಕಪ್ಪು ಗ್ರಿಲ್ಲ್‌ನ್ನು ಹೊಂದಿದ್ದು ಲ್ಯಾನ್ಸರ್ ಇವೆಲ್ಯುಷನ್‌ IXನನ್ನು ಹೋಲುತ್ತದೆ. ಎಲ್ಲಾ ಮಾದರಿಗಳ ಉಪಕರಣದ ಗುಣಮಟ್ಟವು ಸಹ ಸುಧಾರಿತವಾದುದಾಗಿದ್ದು.ಎಲ್‌ಎಸ್ ಮತ್ತು ವಿಆರ್-X ಹವಾ ನಿಯಂತ್ರಿತ ಮತ್ತು ಪ್ರಿಮಿಯಂ ಆಡಿಯೋ ವ್ಯವಸ್ಥೆಯನ್ನು ಐಷಾರ‍ಾಮಿ ಮಿತ್ಸುಬಿಷಿ ವೆರಡದ ಮೂಲದಿಂದ ಪಡೆದುಕೊಳ್ಳಲಾಗಿದೆ. ಉಳಿದಂತೆ ಅಧಿಕ ಮಾದರಿಗಳ ಮಾರಾಟಗಳನ್ನು ನಿಲ್ಲಿಸಲಾಗಿದ್ದು ಎಲ್ಲಾ ಸುಧಾರಿತ ಮಾದರಿಗಳು ಈಗ ಜೆಡಿಎಮ್‌ ಅಳತೆಯ ಬಂಪರ್‌ನ್ನು ಹಿಂಭಾಗದಲ್ಲಿ ಬಳಸುತ್ತಿದ್ದು ಯುಎಸ್ ಎಮ್‌ಚ್ ಶ್ರೇಣಿಗಳಲ್ಲಿ ಇವುಗಳ ಬಳಕೆಯನ್ನು ಕಾಣಬಹುದು. ೨೦೦೭ರಿಂದೀಚೆಗೆ ವ್ಯಾಗನ್ ಸಹ ಇಂಥಹ ಬದಲಾವಣೆಗೆ ಒಳಪಟ್ಟು ಸೆಡನ್‌ನೊಂದಿಗೆ ಉತ್ತಮವಾಗಿ ಮಾರಾಟಗೊಳ್ಳುತ್ತಿದೆ.
ಇಎಸ್ ಮತ್ತು ಎಲೆಸ್ ಮಾದರಿಗಳು ೨೦೦೭ರಲ್ಲಿ ಸಣ್ಣ ಪ್ರಮಾಣದ ಫೆಸ್‌ಲಿಪ್ಟ್ ಹೊಂದಿದೆ. ಪ್ರಸ್ತುತ ಯುಎಸ್ ಮಾದರಿಯ ಮುಂಭಾಗದ ಗ್ರಿಲ್ಲ್‌ ಹೊಂದಿದ್ದು ಇದಕ್ಕೆ ಕಾರ್ಪೋರೆಟ್ ಲುಕ್ ನೀಡಲಾಗಿದೆ, ಅಲ್ಲದೆ ಇದನ್ನು ಸ್ಥಳಿಯವಾಗಿ ನಿರ್ಮಿಸಲಾಗಿದ್ದು ಇದು ಕೋಲ್ಟ್ ಮಾದರಿಯನ್ನೇ ಹೊಲುತ್ತದೆ. ೯ನೇ ತಲೆಮಾರಿನ ಲ್ಯಾನ್ಸರ್‌ನನ್ನು ಪರಿಚಯಿಸುವುದಕ್ಕೂ ಮೊದಲು ಇಎಸ್‌ ಮಾದರಿಯ ನಿಯಮಿತ ಶ್ರೇಣಿಗಳು ವೆಲೊಸಿಟಿ ಹೆಸರಿನಲ್ಲಿ ನಕಲುಗೊಂಡು ಮಾರಾಟಗೊಂಡವು. ಈ ಪ್ಯಾಕೆಜ್‌ನಲ್ಲಿ ವಿಆರ್-x ಗ್ರಿಲ್ಲ್, ಹಿಂಭಾಗದ ರಕ್ಷಣಾ ಕವಚ, ಹಿಂಚಲಿಸಬಲ್ಲ ಸೀಟ್ಸ್‌ಗಳು ಸ್ಪೋರ್ಟ್ಸ್ ಪೆಡಲ್ಸ್ ಮತ್ತು ೧೫"ಓಝೆಡ್ ಅಲೊಯ್ ಗಾಲಿಗಳು ಮತ್ತು ಚೊರ್ಮ್ ಎಕ್ಸಾಸ್ಟ್ ಟಿಪ್, ಎಲ್ಲವೂ ಸೇರಿದಂತೆ ಪೂರ್ವ ಸ್ಟಾಂಡರ್ಡ್ ಇಎಸ್ ದರಕ್ಕೆ ಸಮನಾಗಿ ನೀಡಲಾಯಿತು.
ಇತರ ಮಾರುಕಟ್ಟೆಗಳು
ಜಪಾನ್‌ನಲ್ಲಿ ಲ್ಯಾನ್ಸರ್ ಸೆಡಿಯ ಬಹಳಷ್ಟು ಟ್ರಿಮ್ ವಿಧಗಳಲ್ಲಿ ಹಾಗೂ ಎಂಜಿನ್ ಸೇರಿದಂತೆ ಕೆಲವು ರಫ್ತು ಮಾಡಲಾಗದ ಆಯ್ಕೆಗಳೊಂದಿಗೆ ಅವಕಾಶ ಕಲ್ಪಿಸಲಾಯಿತು. ಅದೂ ಅಲ್ಲದೆ ಈ ಮಾದರಿಯು ಐಎನ್‌ವಿಇಚಿಎಸ್-III ಸಿವಿಟಿ ಟ್ರಾನ್ಸ್‌ಮಿಷನ್‌ನನ್ನು ಬಳಸಲಾದ ಮೊದಲ ಮಾದರಿಯಾಗಿದ್ದಿತು. ರಾಲಿಯರ್ಟ್ ಶ್ರೇಣಿಯ ಸ್ಪೋರ್ಟ್ಸ್‌ವಾಗನ್‌ನ ಟರ್ಬೊಚಾರ್ಜ್‌ ೧.೮ಲೀ ಜಿಡಿಐ ಎಂಜಿನನ್ನು ಒಳಗೊಂಡಿತ್ತು. ೨೦೦೯ರಲ್ಲಿ ಎಂಟನೇ ತಲೆಮಾರಿನ ಲ್ಯಾನ್ಸರ್ ಸೆಡನ್ ಗ್ಯಾಲೆಂಟ್ ಪೋರ್ಟಿಸ್‌ ಎಂದೇ ಹೆಸರಾಗಿದ್ದ ಒಂಬತ್ತನೇ ತಲೆಮಾರಿನೊಂದಿಗೆ ಹೋಮ್ ಮಾರ್ಕೆಟ್‌ನಲ್ಲಿ ಉತ್ತಮ ಮಾರಾಟವನ್ನು ಕಂಡಿತು.
ಪಾಕಿಸ್ತಾನ್‌ದಲ್ಲಿ ಇದು ೨೦೦೫ರಲ್ಲಿ ಮುಂಭಾಗ ಮತ್ತು ಹಿಂದಿನ ಭಾಗಗಳ ಸೌಂದರ್ಯವನ್ನು ಹೆಚ್ಚಿಸಿಕೊಳ್ಳುವ ಮೂಲಕ ಪರಿಚಯಿಸಲ್ಪಟ್ಟಿತು. ಥಾಯ್‌ಲ್ಯಾಂಡ್‌ನಲ್ಲಿ ಹೊಸ ಮಾದರಿಗಳೊಂದಿಗೆ ಇದು ಪ್ರಾರಂಭವಾಯಿತು, ಆದರೆ ಇದನ್ನು ಪರಿಚಯಿಸಿ ೪ ವರ್ಷಗಳಾದರೂ ಭಾರತದ ಹೊರತುಪಡಿಸಿ ಯಾವ ಮಾರುಕಟ್ಟೆಗಳಲ್ಲೂ ಏಳನೇ ತಲೆಮಾರಿನ ವಾಹನಗಳು ಹೆಚ್ಚು ಮಾರಾಟ ಕಾಣಲಿಲ್ಲ. ಹಳೆಯ ಶ್ರೇಣಿಯನ್ನು ಸಂಯೋಜಿಸಿ ಲ್ಯಾನ್ಸರ್‌ ಎಂದು ಮಾರಾಟ ಮಾಡುವುದನ್ನು ತಡೆಯಲು ಭಾರತಕ್ಕೆ ೨೦೦೬ರಲ್ಲಿ ಹೊಸ ಆವೃತ್ತಿಯಾದ ಮಿತ್ಸುಬಿಷಿ ಸೆಡಿಯವನ್ನು ಸ್ಥಳಿಯವಾಗಿ ಪರಿಚಯಿಸಲಾಯಿತು. ಮಲೇಷಿಯಾದಲ್ಲಿ ಲ್ಯಾನ್ಸರ್ ತನ್ನ ಎಲ್ಲಾ ಷೇರುಗಳನ್ನು ಕಾರು ತಯಾರಿಕಾ ಕಂಪನಿಯಾದ ಪ್ರೋಟಾನ್‌ಗೆ ಮಾರಿದ ನಂತರ ಪರಿಚಯಿಸಿತು. ೧೯೮೫ರ ವರೆಗೂ ಈ ಒಪ್ಪಂದ ಜಾರಿಯಲ್ಲಿತ್ತು ನಂತರದಲ್ಲಿ ಪ್ರೋಟನ್‌ ಸಹಯೋಗದೊಂದಿಗೆ ಮಾರಾಟಮಾಡಿತು. ಲ್ಯಾನ್ಸರ್ ಮಲೇಷಿಯಾದಲ್ಲಿ ೪ಜಿ೧೮ ಎಂಜಿನ್‌ ಅನ್ನು ಹೊಂದಿತ್ತು, ಮತ್ತು ಇದೇ ಇಂಜಿನ್ ಅನ್ನು ಮೊದಲಿನ ೧.೬ ಪ್ರೋಟನ್ ವಜ ಮಾದರಿ ಸಹಾ ಹೊಂದಿತ್ತು. ಫಿಲಿಪೈನ್ಸ್‌ನಲ್ಲಿ ಪರಿವರ್ತನೆಗೊಂಡ ಲ್ಯಾನ್ಸರ್‌ನಲ್ಲಿ ಮಧ್ಯದ ಅರೆ ಟ್ರಯಂಗಲ್ ಗ್ರಿಲ್ಲ್ ಹೊರತಾಗಿ ಮಾರಾಟಗೊಂಡಿತು. ಇದು ಎರಡು ಟ್ರಿಮ್ಸ್‌ಗಳಲ್ಲಿ ಲಭ್ಯವಿತ್ತಲ್ಲದೆ, ಜಿಎಲ್‌ಎಕ್ಸ್‌ ಜೊತೆಗೆ ೫-ವೇಗದ ಮಾನವ ನಿಯಂತ್ರಿತ ಮತ್ತು ಜಿಎಲ್‌‌ಎಸ್ ಜೊತೆಗೆ ಎಲ್ಲಾ ಹೊಸ ಐಎನ್‌ವಿಇಸಿಎಸ್‌-III ಸಿವಿಟಿ ಜೊತೆಗೆ ಮಾನವ ನಿಯಂತ್ರಿತವಾಗಿದೆ. ಈ ಎರಡು ಸಹ l೪ ೧.೬ಲೀ ೪ಜಿ೧೮ಎಸ್‌ಒಹೆಚ್‌ಸಿ ಎಂಜಿನ್‌ ಶಕ್ತಿಯೊಂದಿಗೆ ಲಭ್ಯವಾಗಿತ್ತು.
೨೦೦೪ರಲ್ಲಿ ಯುರೋಪ್‌ನ ಕೆಲವು ಮಾರುಕಟ್ಟೆಗಳಲ್ಲಿ ಕರಿಸ್ಮಾದ ಸ್ಥಳವನ್ನು ಆಕ್ರಮಿಸಿಕೊಳ್ಳಲು ಲ್ಯಾನ್ಸರ್ ಪ್ರಾರಂಭಿಸಿತು. ಇದು ೧.೩ ಲೀ ಎಸ್‌ಒಹೆಚ್‌ಸಿ ೧೬ಕವಾಟ ೪ಜಿ೧೩ ಎಂಜಿನ್‌ ಶಕ್ತಿಯೊಂದಿಗೆ82 PS ೫೦೦೦ಆರ‍್ಪಿಎಮ್, ೧೨೦ಎನ್‌ಎಮ್ ೪,೦೦೦ ಆರ್‌ಪಿಎಮ್‌ನಲ್ಲಿ ಎನ್‌ಎಮ್ ನಷ್ಟು ಟಾರ್ಕ್‌,೧.೬ ಲೀ ಎಸ್‌ಒಹೆಚ್‌ಸಿ ೪ಜಿ೧೮ ಶಕ್ತಿಯ ಎಂಜಿನ್‌ 98 PS ೫,೦೦೦ ಆರ್‌ಪಿಎಮ್‌ ಮತ್ತು ೧೫೦ಎನ್‌ಎಮ್ ಅನ್ನು ೪,೦೦೦ ಆರ್‌ಪಿಎಮ್‌ ಮತ್ತು ೨.೦ ಲೀ ಡಿಒಹೆಚ್‌ಸಿ ೪ಜಿ೬೩ ಹೊರಹಾಕುವ135 PS98 PS ೫,೭೫೦ ಆರ್‌ಪಿಎಮ್‌ ಮತ್ತು ೧೭೬ಎನ್‌ಎಮ್ ೪,೫೦೦ ಆರ್‌ಪಿಎಮ್‌.
ಒಂಬತ್ತನೆ ತಲೆಮಾರು
೨೦೦೫ರಲ್ಲಿ ಮಿತ್ಸುಬಿಷಿ ತನ್ನ ಪರಿಕಲ್ಪನೆ - x ನೇ ಮಾದರಿಯನ್ನು ಟೊಕ್ಯೊ ಮೊಟರ್ ಶೋಮತ್ತು ಪರಿಕಲ್ಪನೆ ಸ್ಪೋರ್ಟ್‌ಬ್ಯಾಕ್ ಶೋ ಮಾದರಿಯಫ್ರಾಂಕ್‌ಫೃಟ್ ಮೊಟರ್ನ್ಶೋ‌ನಲ್ಲಿ ಬಿಡುಗಡೆ ಮಾಡಿತು ಹೊಸ ಲ್ಯಾನ್ಸರ್  ಈ ಎರಡು ಪರಿಕಲ್ಪನೆಯ ಆಧಾರಿತವಾಗಿದೆ ಹೊಸ ಲ್ಯಾನ್ಸರ್ ೨೦೦೭ರಲ್ಲಿ ಅಧಿಕೃತವಾಗಿ ಡೈರೆಕ್ಟ್‌ ಮೋಟರ್ ಶೋ ಮೂಲಕ ಪರಿಚಯಿಸಿತು ಅಲ್ಲದೆ ಇದು ಉತ್ತರ ಅಮೆರಿಕಾದ ಮಾರುಕಟ್ಟೆಯಲ್ಲಿ ೨೦೦೭ರಲ್ಲಿ ೨೦೦೮ರ ಮಾದರಿಯಂತೆ ಮಾರಾಟವನ್ನು ಪ್ರಾರಂಭಿಸಿತು. ಹೊಸ ಲ್ಯಾನ್ಸರ್ ಲಕ್ಷಣಗಳು ಮಿತ್ಸುಬಿಷಿಯ ಮುಂದಿನ ತಲೆಮಾರಾದ ಆರ್‌ಐಎಸ್‌ಇ ವು ಸುರಕ್ಷಿತ ಕಾಯ/ಕವಚವನ್ನು ಹೊಂದಿದೆ.
ಮಿತ್ಸುಬಿಷಿ ಪ್ರಕಾರ ಪರಂಪರೆಯ ರೀತಿಯಲಿ ಮುಂದಿನ ತಲೆಮಾರಿನ ಲ್ಯಾನ್ಸರ್ ಒಂಬತ್ತನೆಯ ತಲೆಮಾರಿನದ್ದಾಗಿದೆ.
ಅಮೆರಿಕಾ
ಯುನೈಟೆಡ್ ಸ್ಟೇಟ್ಸ್‌ಗಾಗಿ ಆರಂಭದಲ್ಲಿ ಲ್ಯಾನ್ಸರ್ ಡಿಇ, ಇಎಸ್, ಮತ್ತು ಜಿಟಿಎಸ್ ಟ್ರಿಮ್‌ ಹಂತಗಳಲ್ಲಿ ಲಭ್ಯವಿದ್ದಿತು. ಡಿಇ,ಇಎಸ್ ಮತ್ತು ಜಿಟಿಎಸ್ ಮಾದರಿಯ ಎಂಜಿನ್‌ ಜಿಇಎಮ್‌ಎ ೪ಬಿ೧೧ಆಧಾರಿತವಾಗಿದ್ದವು, ೨.೦ಲೀಟರ್ ಡಿಒಹೆಚ್‌ಸಿ ಎಂಜಿನ್‌ ಉತ್ಪಾದಿತ 152 hp(ನಿಬಂಧನೆಗಳಿಗೆ143 hp ಒಳಪಡದಕ್ಯಾಲಿಫೋರ್ನಿಯ ಮಾದರಿಗಳನ್ನು ಹೊರತುಪಡಿಸಿ.) ಆಯ್ಕೆ ಹೊಂದಿದ ಟ್ರ್ಯಾನ್ಸ್‌ಮಿಷನ್ನನ್ನು ಜಟ್ಕೊ ಮೂಲದ ಸಿವಿಟಿ ಒಳಗೊಂಡಿತ್ತು,(ಸೂಚ್ಯ: ಎಫ್೧ಸಿಜೆ‌ಎ)೫-ವೇಗದ ಮಾನವನಿಯಂತ್ರಿತ ಎಯ್ಸಿನ್ ಎಐ (ಸೂಚ್ಯ:ಎಫ್‌೫ಎಮ್‌ಬಿಬಿ). ಜಿಟಿಎಸ್ ಮಾದರಿಯು ಸಿವಿಟಿ ಶ್ರೇಣಿಯು ೬-ಪೆಡಲ್‌ಶಿಫ್ಟ್‌ ವೇಗವನ್ನು ಪಡೆದುಕೊಂಡಿತು.
ಕೆನಡಾದಲ್ಲಿ (ಎಸ್‌ಇ) ನಾಲ್ಕನೆ ಮಾದರಿಯು ಲ್ಯಾನ್ಸರ್ ಲೈನ್‌ಅಪ್‌ಗೆ ಮಾಡಲ್ ವರ್ಷಕ್ಕಿಂತ ತಡವಾಗಿ ಪರಿಚಯಿಸಲ್ಪಟ್ಟಿತು. ಎಸ್‌ಇ ಮಾದರಿಯು ಇಎಸ್ ಮತ್ತು ಜಿಟಿಎಸ್ ಮಾದರಿಯನ್ನು ದಾಟಿತು. ಇದು ಜಿಟಿಎಸ್ ರೀತಿಯ ಸ್ಕ್ರಿಟ್ ಪ್ಯಾಕೆಜ್‌ಅನ್ನು, ಹಿಂಭಾಗದ ಸುರಾಕ್ಷಾ ಕವಚ ಮತ್ತು ಜಿಟಿಎಸ್‌ಗಿಂತ ಭಿನ್ನವಾದ ಮಾದರಿ ಹಾಗೆಯೆ  ಸನ್‌ರೂಫ್‌ಅನ್ನು ಸಹ ಹೊಂದಿತ್ತು. ಜಿಟಿಎಸ್ ಮತ್ತು ಎಫ್‌ಎ‌ಎಸ್‌ಟಿ ಕೀ‌ ನಲ್ಲಿ ಒಳಗೊಂಡಂಥಹ ಲಕ್ಷಣಗಳಾದ ಬ್ಲೂಟುಥ್‌ ಹ್ಯಾಂಡ್ಸ್, ಉಚಿತ ಸೆಲ್‌ ಫೋನ್‌ ಇಂಟರ್‌ಫೇಸ್‌, ಸ್ವಯಂ ಚಾಲಿಕ ಹವಾನಿಯಂತ್ರಿತ ವ್ಯವಸ್ಥೆ ರಾಕ್‌ಫರ್ಡ್ ಫಸ್ಗೆಟ್ ಸೌಂಡ್‌ ವ್ಯವಸ್ಥೆ,ಕಾರ್ಬನ್‌ ಫೈಬರ್ ಟ್ರಿಮ್ ತುಂಡುಗಳು, ಚರ್ಮದ ಹೊದಿಕೆಯಿಂದ ಕೂಡಿದ ಸ್ಟೇರಿಂಗ್ ಚಕ್ರ, ಷಿಫ್ಟ್‌ ಕ್ನೊಬ್ ಮತ್ತು ೧೮" ಚಕ್ರಗಳಂಥಹವುಗಳನ್ನು ಹೊಂದಿರಲಿಲ್ಲ.